title: Komisjoni direktiiv 2005/3/EÜ, 19. jaanuar 2005, millega muudetakse nõukogu direktiivi 91/414/EMÜ, et lisada toimeained imasosulfuroon, laminariin, metoksüfenosiid ja S-metolakroolEMPs kohaldatav tekst

text:
               22.1.2005

               ET

               Euroopa Liidu Teataja

               L 20/19

      KOMISJONI DIREKTIIV 2005/3/EÜ,
   19. jaanuar 2005,
   millega muudetakse nõukogu direktiivi 91/414/EMÜ, et lisada toimeained imasosulfuroon, laminariin, metoksüfenosiid ja S-metolakrool
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta (1), eriti selle artikli 6 lõiget 1,
   ning arvestades järgmist:

               (1)

               Direktiivi 91/414/EMÜ artikli 6 lõike 2 kohaselt sai Saksamaa 27. juunil 1996 taotluse ettevõttelt Spiess-Urania Chemicals GmbH toimeaine imasosulfuroon kandmiseks direktiivi 91/414/EMÜ I lisasse. Komisjoni otsusega 97/865/EÜ (2) kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.

               (2)

               Belgia sai direktiivi 91/414/EMÜ artikli 6 lõike 2 kohaselt 29. märtsil 2001 taotluse ettevõttelt Goëmar SA toimeaine laminariin kandmiseks direktiivi 91/414/EMÜ I lisasse. Komisjoni otsusega 2001/861/EÜ (3) kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.

               (3)

               Ühendkuningriik sai direktiivi 91/414/EMÜ artikli 6 lõike 2 kohaselt 21. veebruaril 2000 taotluse ettevõttelt Rohm and Haas France SA (praegu Dow AgroSciences) toimeaine metoksüfenosiid kandmiseks direktiivi 91/414/EMÜ I lisasse. Komisjoni otsusega 2001/385/EÜ (4) kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.

               (4)

               Belgia sai direktiivi 91/414/EMÜ artikli 6 lõike 2 kohaselt 1. augustil 1997 taotluse ettevõttelt Novartis N.V. (praegu Syngenta) toimeaine metalahloor-S kandmiseks direktiivi 91/414/EMÜ I lisasse. Komisjoni otsusega 1998/512/EÜ (5) kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.

               (5)

               Kõnealuste toimeainete mõju inimese tervisele ja keskkonnale taotleja poolt kavandatud kasutusviiside puhul on hinnatud direktiivi 91/414/EMÜ artikli 6 lõigete 2 ja 4 kohaselt. Määratud referentliikmesriigid esitasid komisjonile toimeainete hindamisaruannete projektid 17. juunil 1998 (imasosulfuroon), 2. juunil 2003 (laminariin), 2. augustil 2002 (metoksüfenosiid) ja 3. mail 1999 (S-metolakrool).

               (6)

               Liikmesriigid ja komisjon on hindamisaruannete projektid alalise toiduahela ja loomatervishoiu komitees läbi vaadanud. Nimetatud läbivaatamine vormistati 8. oktoobril 2004 komisjoni lõplike aruannetena imasosulfurooni, laminariini, metoksüfenosiidi ja S-metolakrooli kohta.

               (7)

               Imasosulfurooni kohta esitati läbivaatamistoimik ja -teave ka taimede teaduskomiteele. Kõnealuse komitee aruanne võeti ametlikult vastu 25. aprillil 2001. (6)

               (8)

               Komiteel paluti avaldada arvamust pinnases ja vees sisalduva metaboliit IPSNi tähtsuse kohta. Komisjoni arvamuses jõutakse järeldusele, et IPSNi sisaldusest põhjavees ei tulene olulist ohtu tervisele ning et oht mulla mikroorganismidele, veeselgrootutele ja kaladele ning akuutne oht vihmaussidele on piisavalt kontrollitav. Komitee leidis samuti, et teatavate muude IPSNist tulenevate ohtude hindamiseks on vaja halvima kokkupuutejuhu prognoosile toetuvat lisateavet. Komitee otsustas lõpuks, et muudest lähteainetest ja/või metaboliitidest kui IPSN, mida mõnes uuringus leiti IPSNiga võrreldaval tasemel, tulenevat ohtu keskkonnale ja toksikoloogilist ohtu inimeste tervisele ei ole täies ulatuses kontrollitud ning seetõttu tuleks seda täiendava hindamise ajal uurida.

               (9)

               Teaduskomitee soovitusi võeti arvesse täiendaval läbivaatamisel ning käesoleva direktiivi ja lõpliku aruande koostamisel.

               (10)

               IPSNiga seoses on taotleja edastanud halvima kokkupuutejuhu prognoosile toetuvad täiendavad andmed riski kohta, mis on teaduskomitee poolt kindlaks tehtud ja hinnatud. Taotleja esitatud täiendavaid andmeid arvesse võttes ning kavandatavatele kasutustingimustele tuginedes otsustati alalise komitee hinnangus, et IPSN ei kahjusta inimeste tervist.

               (11)

               Imasosulfurooni ja muude metaboliitide kui IPSNi suhtes tõdetakse, et ühegi muu metaboliidi sisaldust peale IPSNi ei saa lugeda direktiivi 91/414/EMÜ tähenduses oluliseks. Seetõttu järeldati alalise komitee hinnangu põhjal, et riski on võimalik hinnata olemasolevate andmete põhjal.

               (12)

               Kõnealusele hinnangule lisaks järeldub alalise komitee hinnangust, et juhul, kui täidetakse kavandatavaid kasutustingimusi, eelkõige pidades kinni maksimaalsest doosist 0,05 kg toimeainet hektari kohta, ning kohaldatakse asjakohaseid riskide vähendamise meetmeid, ei tohiks imasosulfuroon ja selle metaboliidid olla kahjulikud inimestele ega vastuvõetamatult ohtlikud keskkonnale.

               (13)

               Laminariini, metoksüfenosiidi ja S-metolakloori hindamisel ei jäänud lahtiseks ükski küsimus ega probleem, mille üle oleks tulnud taimede teaduskomitee või Euroopa Toiduohutusametiga nõu pidada.

               (14)

               Mitmete uuringute põhjal on selgunud, et asjaomaseid toimeaineid sisaldavad taimekaitsevahendid peaksid üldiselt vastama direktiivi 91/414/EMÜ artikli 5 lõike 1 punktides a ja b ning lõikes 3 ettenähtud nõuetele, eelkõige kasutamisjuhtudel, mida uuriti ja mille kohta esitati üksikasjalikud andmed komisjoni lõplikus aruandes. Seetõttu tuleb imasosulfuroon, laminariin, metoksüfenosiid ja S-metolakloor kanda I lisasse, mis tagab, et kõigis liikmesriikides antakse asjaomaseid toimeaineid sisaldavate taimekaitsevahendite kasutusload välja nimetatud direktiiviga ettenähtud korras.

               (15)

               Pärast imasosulfurooni, laminariini, metoksüfenosiidi ja S-metolakloori kandmist direktiivi 91/414/EMÜ I lisasse on liikmesriikidele vaja anda piisavalt aega kõnealuseid aineid sisaldavaid taimekaitsevahendeid käsitleva direktiivi rakendamiseks ning eelkõige olemasolevate ajutiste lubade läbivaatamiseks hiljemalt kõnealuse ajavahemiku lõpuks, et muuta asjakohased load lõplikeks, neid muuta või need tühistada direktiivi 91/414/EMÜ kohaselt.

               (16)

               Seepärast on vastavalt vaja muuta direktiivi 91/414/EMÜ.

               (17)

               Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi täitmiseks vajalikud õigusnormid hiljemalt 30. septembril 2005. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. oktoobrist 2005.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.
   Artikkel 3
   1.   Liikmesriigid vaatavad läbi imasosulfurooni, laminariini, metoksüfenosiidi või S-metolakloori sisaldavate taimekaitsevahendite kohta antud load tagamaks, et kõnealuste toimeainete suhtes direktiivi 91/414/EMÜ I lisas sätestatud tingimusi täidetakse. Nad muudavad või tühistavad vajaduse korral load direktiivi 91/414/EMÜ kohaselt hiljemalt 30. septembriks 2005.
   2.   Liikmesriigid vaatavad direktiivi 91/414/EMÜ VI lisas ettenähtud ühtsete põhimõtete kohaselt ja kõnealuse direktiivi III lisa nõuetele vastava toimiku alusel veelkord läbi kõik kasutusloaga taimekaitsevahendid, mis sisaldavad imasoslfurooni, laminariini, metoksüfenosiidi või S-metolakloori kui ainsat toimeainet või ühte paljudest toimeainetest, mis on hiljemalt 31. märtsiks 2005 kantud direktiivi 91/414/EMÜ I lisasse. Kõnealuse läbivaatamise põhjal otsustatakse, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast kõnealust otsust liikmesriigid:

               a)

               muudavad või tühistavad vajaduse korral imasosulfurooni, laminariini, metoksüfenosiidi või S-metolakloori kui ainsat toimeainet sisaldava toote puhul toote kasutusloa hiljemalt 30. septembriks 2006; või

               b)

               muudavad või tühistavad imasosulfurooni, laminariini, metoksüfenosiidi või S-metolakloori kui ühte paljudest toimeainetest sisaldava toote puhul toote kasutusloa hiljemalt 30. septembriks 2006 või kuupäevaks, mis on muudatuse tegemiseks või loa tühistamiseks ette nähtud direktiiviga või direktiividega, mille kohaselt lisati asjaomane toimeaine või toimeained direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. aprillil 2005.
   Artikkel 5
   Käesolev direktiiv on adresseeritud liikmesriikidele.

      Brüssel, 19. jaanuar 2005

            Komisjoni nimel

            komisjoni liige

         Markos KYPRIANOU

      (1)  EÜT L 230, 19.8.1991, lk 1. Direktiivi on viimati muudetud komisjoni direktiiviga 2004/99/EÜ (ELT L 309, 6.10.2004, lk 6).

      (2)  EÜT L 351, 23.12.1997, lk 67.

      (3)  EÜT L 321, 6.12.2001, lk 34.

      (4)  EÜT L 137, 19.5.2001, lk 30.

      (5)  EÜT L 228, 15.8.1998, lk 35.

      (6)  Taimede teaduskomitee arvamus imasosulfurooni lisamise kohta taimekaitsevahendite turuletoomist käsitleva direktiivi 91/414/EMÜ I lisasse – SCP/IMAZO/002 (lõplik), avaldatud 21. mail 2001.

      LISA
      Direktiivi 91/414/EMÜ I lisas lisatakse tabeli lõppu järgmised read:

                     Nr

                     Üldnimetus, tunnuskoodid

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     “95

                     Imasosulfuroon

                                 CASi nr 122548-33-8

                                 CIPACi nr 590

                     1-(2-kloroimidasool[1,2-α]püridiin-3-ylsul-fonüül)-3-(4,6-dimetoksüpürimidiin-2-yl)uurea

                     ≥ 980 g/kg

                     1. aprill 2005

                     31. märts 2015

                     Kasutusloa võib anda ainult kasutamiseks herbitsiidina.
                     VI lisa ühtsete põhimõtete rakendamisel võetakse arvesse 8. oktoobril 2004 alalises toiduahela ja loomatervishoiu komitees imasosulfurooni kohta koostatud lõpliku aruande järeldusi, eelkõige aruande I ja II liidet.
                     Liikmesriigid peaksid selles üldhinnangus erilist tähelepanu pöörama veeorganismide ja sihtrühma mittekuuluvate maismaataimede kaitsele. Vajaduse korral tuleks kohaldada riskide vähendamise meetmeid.

                     96

                     Laminariin

                                 CASi nr 9008-22-4

                                 CIPACi nr 671

                     (1→3)-β-D-glükaan
                     (vastavalt IUPAC-IUB biokeemia nomenklatuuri ühiskomiteele)

                     ≥ 860 g/kg kuivainest

                     1. aprill 2005

                     31. märts 2015

                     Kasutusloa võib anda ainult kasutamiseks põllukultuuride enesekaitsemehhanismide esilekutsujana.
                     VI lisa ühtsete põhimõtete rakendamisel võetakse arvesse 8. oktoobril 2004 alalises toiduahela ja loomatervishoiu komitees laminariini kohta koostatud lõpliku aruande järeldusi, eelkõige aruande I ja II liidet.

                     97

                     Metoksüfenosiid

                                 CASi nr 161050-58-4

                                 CIPACi nr 656

                     N-tert-butüül-N`-(3-metoksü-o-toluoüül)-3,5-ksülohüdrasiid

                     ≥ 970 g/kg

                     1. aprill 2005

                     31. märts 2015

                     Lubatakse kasutada üksnes insektitsiidina.
                     VI lisa ühtsete põhimõtete rakendamisel võetakse arvesse 8. oktoobril 2004 alalises toiduahela ja loomatervishoiu komitees metoksüfenosiidi kohta koostatud lõpliku aruande järeldusi, eelkõige aruande I ja II liidet.
                     Liikmesriigid peaksid selles üldhinnangus erilist tähelepanu pöörama sihtrühma mittekuuluvate maismaa ja vee lülijalgsete kaitsele.
                     Vajaduse korral tuleks kohaldada riskide vähendamise meetmed.

                     98

                     S-metolakloor

                                 CASi nr 87392-12-9 (S-isomeer) 178961-20-1 (R-isomeer)

                                 CIPACi nr 607

                     Segu:

                                 (aRS, 1 S)-2-kloro-N-(6-etüül-o-tolüül)-N-(2-metoksü-1-metüületüül)atsetamiid (80–100 %)

                                 ja

                                 (aRS, 1 R)-2-kloro-N-(6-etüül-o-tolüül)-N-(2-metoksü-1-metüületüül)atsetamiid (20–0 %)

                     ≥ 960 g/kg

                     1. aprill 2005

                     31. märts 2015

                     Kasutusloa võib anda ainult kasutamiseks herbitsiidina.
                     VI lisa ühtsete põhimõtete rakendamisel võetakse arvesse 8. oktoobril 2004 alalises toiduahela ja loomatervishoiu komitees S-metolakloori kohta koostatud lõpliku aruande järeldusi, eelkõige aruande I ja II liidet.
                     Selles üldhinnangus peaksid liikmesriigid:

                                 —

                                 erilist tähelepanu pöörama põhjavee saastumise võimalusele eelkõige toimeaine ja selle metaboliitidega CGA 51202 ja CGA 354743, kui toimeainet kasutatakse piirkondades, mille pinnas ja/või ilmastikutingimused on ohualtid,

                                 —

                                 erilist tähelepanu pöörama veetaimede kaitsele.

                           Vajaduse korral tuleks kohaldada riskide vähendamise meetmeid.”

         (1)  Täiendavad andmed toimeainete identifitseerimiseks ja kindlaksmääramiseks on esitatud lõplikus aruandes.


title: Komisjoni direktiiv 2003/5/EÜ, 10. jaanuar 2003, millega muudetakse nõukogu direktiivi 91/414/EMÜ toimeaine deltametriini lisamisegaEMPs kohaldatav tekst

text:
Tähtis õiguslik teade

|

32003L0005

Euroopa Liidu Teataja L 008 , 14/01/2003 Lk 0007 - 0009

		Komisjoni direktiiv 2003/5/EÜ,10. jaanuar 2003,millega muudetakse nõukogu direktiivi 91/414/EMÜ toimeaine deltametriini lisamisega(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2002/81/EÜ, [2] eriti selle artikli 6 lõiget 1,ning arvestades järgmist:(1) Komisjoni 11. detsembri 1992. aasta määruses (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [3] viimati muudetud määrusega (EÜ) nr 2266/2000, [4] seatakse sisse loetelu taimekaitsevahendite toimeainetest, mida tuleks hinnata nende võimaliku direktiivi 91/414/EMÜ I lisasse kandmise seisukohast. Kõnealune loetelu on ära toodud komisjoni 27. aprilli 1994. aasta määruses (EÜ) nr 933/94 (millega sätestatakse taimekaitsevahendite toimeained ja määratakse referentliikmesriigid määruse (EMÜ) nr 3600/92 rakendamiseks, [5] viimati muudetud määrusega (EÜ) nr 2230/95 [6]) ning see hõlmab deltametriini.(2) Deltametriini toimet inimeste tervisele ja keskkonnale on teavitajate kavandatud kasutusviiside puhul hinnatud vastavalt määruse (EMÜ) nr 3600/92 sätetele. Määrusega (EÜ) nr 933/94 määrati Rootsi referentliikmesriigiks. Vastavalt määruse (EMÜ) nr 3600/92 artikli 7 lõike 1 punktile c esitas Rootsi 6. oktoobril 1998 komisjonile asjakohase hindamisaruande ja soovitused.(3) Liikmesriigid ja komisjon on selle hindamisaruande alalises toiduahela ja loomatervishoiu komitees läbi vaadanud. See läbivaatamine lõpetati 18. oktoobril 2002 ning vormistati komisjoni aruandena deltametriini kohta.(4) Läbivaatamisel ei tekkinud vastamata küsimusi ega probleeme, mida oleks tulnud taimede teaduskomiteega arutada.(5) Mitmete uuringute põhjal on selgunud, et deltametriini sisaldavad taimekaitsevahendid võib lugeda direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele üldiselt vastavaks, eriti nende kasutamisviiside puhul, mida uuriti ja mida komisjoni aruandes üksikasjalikult kirjeldati. Seepärast on asjakohane kanda deltametriin I lisasse, et tagada kõigis liikmesriikides seda toimeainet sisaldavate taimekaitsevahendite lubade väljaandmine vastavalt kõnealuse direktiivi sätetele.(6) Komisjoni läbivaatusaruannet on vaja selleks, et liikmesriigid rakendaksid nõuetekohaselt mitmeid direktiivis 91/414/EMÜ sätestatud ühtseid põhimõtteid. Seepärast on asjakohane sätestada, et liikmesriigid tagavad läbivaatuse lõpliku aruande, välja arvatud konfidentsiaalse teabe, kättesaadavuse või teevad selle tutvumiseks kättesaadavaks kõigile huvitatud isikutele.(7) Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud isikud saaksid valmistuda toimeaine lisamisest tulenevate uute nõuete täitmiseks.(8) Pärast toimeaine lisamist tuleks ette näha mõistlik ajavahemik, et liikmesriikidel oleks võimalik rakendada neid direktiivi 91/414/EMÜ sätteid, mis on seotud deltametriini sisaldavate taimekaitsevahenditega, ning eelkõige vaadata läbi olemasolevad load, et tagada direktiivi 91/414/EMÜ I lisas deltametriini kohta sätestatud nõuete täitmine. Pikem ajavahemik tuleks ette näha iga taimekaitsevahendi täieliku toimiku esitamiseks ja hindamiseks vastavalt direktiivis 91/414/EMÜ sätestatud ühtsetele põhimõtetele.(9) Seepärast on asjakohane direktiivi 91/414/EMÜ vastavalt muuta.(10) Käesoleva direktiiviga ettenähtud meetmed on kooskõlas toiduahela ja loomatervishoiu komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ I lisa muudetakse vastavalt käesoleva direktiivi lisale.Artikkel 2Liikmesriigid tagavad deltametriini läbivaatusaruande (välja arvatud konfidentsiaalse teabe direktiivi 91/414/EMÜ artikli 14 tähenduses) kättesaadavuse kõigile huvitatud isikutele või teevad selle neile kättesaadavaks eritaotluse esitamisel.Artikkel 3Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 30. aprillil 2004. Liikmesriigid teatavad sellest viivitamata komisjonile.Liikmesriigid kohaldavad neid norme alates 1. maist 2004.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 41. Liikmesriigid vaatavad läbi kõigi deltametriini sisaldavate taimekaitsevahendite load, et tagada direktiivi 91/414/EMÜ I lisas deltametriini kohta kehtestatud tingimuste täitmine. Vajaduse korral ja hiljemalt 30. aprillil 2004 muudavad liikmesriigid neid lubasid või tühistavad need.2. Iga lubatud taimekaitsevahendi puhul, mis sisaldab deltametriini ainsa toimeainena või ühena mitmest toimeainest, mis kõik on hiljemalt 31. oktoobril 2003 kantud direktiivi 91/414/EMÜ I lisa loetelusse, viivad liikmesriigid vastavalt direktiivi 91/414/EMÜ VI lisas sätestatud ühtsetele põhimõtetele ja kõnealuse direktiivi III lisa nõuetele vastava toimiku põhjal läbi toote uue hindamise. Selle hindamise põhjal määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e kehtestatud tingimustele. Vajaduse korral ja hiljemalt 31. oktoobriks 2007 muudavad liikmesriigid lubasid või tühistavad need.Artikkel 5Käesolev direktiiv jõustub 1. novembril 2003.Artikkel 6Käesolev direktiiv on adresseeritud liikmesriikidele.Brüssel, 10. jaanuar 2003Komisjoni nimelkomisjoni liigeDavid Byrne[1] EÜT L 230, 19.8.1991, lk 1.[2] EÜT L 276, 12.10.2002, lk 28.[3] EÜT L 366, 15.12.1992, lk 10.[4] EÜT L 259, 13.10.2000, lk 27.[5] EÜT L 107, 28.4.1994, lk 8.[6] EÜT L 225, 22.9.1995, lk 1.--------------------------------------------------LISADirektiivi 91/414/EMÜ I lisa tabeli lõppu lisatakse järgmised kanded:"Nr | Üldnimetus, tunnuskood | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustumine | Lisamise aegumine | Erisätted |40 | Deltametriin CAS nr 52918-63-5 CIPAC nr 333 | (S)-α-tsüano-3-fenoksübensüül (1R,3R)-3-(2,2-dibromovinüül)-2,2-dimetüültsüklopropaankarboksülaat | 980 g/kg | 1. november 2003 | 31. oktoober 2013 | Lubatakse kasutada ainult insektitsiidina. VI lisa ühtsete põhimõtete rakendamisel võetakse arvesse 18. oktoobril 2002 alalises taimetervise komitees vormistatud deltametriini läbivaatusaruande järeldusi, eriti selle I ja II liidet. Selle üldhinnangu kohaselt liikmesriigid: peavad pöörama erilist tähelepanu töötleja ohutusele ning tagama, et lubamise tingimused hõlmavad asjakohaseid kaitsemeetmeid,peaksid jälgima tarbijate akuutset toidu kaudu omastamist, pidades silmas jääkide piirnormide läbivaatamist tulevikus,peavad pöörama erilist tähelepanu sellele, milline on mõju veeorganismidele, mesilastele ja mittesihtorganismiks olevatele lülijalgsetele ning tagama, et kui see on asjakohane, hõlmavad lubamise tingimused meetmeid riskide vähendamiseks. |--------------------------------------------------


Tähtis õiguslik teade

|

31994L0037

Komisjoni direktiiv 94/37/EÜ, 22. juuli 1994, millega muudetakse nõukogu direktiivi 91/414/EMÜ taimekaitsevahendite turuleviimise kohta

Euroopa Liidu Teataja L 194 , 29/07/1994 Lk 0065 - 0081 Soomekeelne eriväljaanne: Peatükk 3 Köide 59 Lk 0204  Rootsikeelne eriväljaanne: Peatükk 3 Köide 59 Lk 0204  CS.ES Peatükk 03 Köide 16 Lk 312  - 328 ET.ES Peatükk 03 Köide 16 Lk 312  - 328 HU.ES Peatükk 03 Köide 16 Lk 312  - 328 LT.ES Peatükk 03 Köide 16 Lk 312  - 328 LV.ES Peatükk 03 Köide 16 Lk 312  - 328 MT.ES Peatükk 03 Köide 16 Lk 312  - 328 PL.ES Peatükk 03 Köide 16 Lk 312  - 328 SK.ES Peatükk 03 Köide 16 Lk 312  - 328 SL.ES Peatükk 03 Köide 16 Lk 312  - 328

		Komisjoni direktiiv 94/37/EÜ,22. juuli 1994,millega muudetakse nõukogu direktiivi 91/414/EMÜ taimekaitsevahendite turuleviimise kohtaEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 93/71/EMÜ, [2] eriti selle artikli 18 lõiget 2,ning arvestades, et:direktiivi 91/414/EMÜ II ja III lisas sätestatakse nõuded, mille alusel esitavad taotlejad toimiku toimeaine kandmiseks I lisasse ja loa andmiseks taimekaitsevahendi jaoks;II ja III lisas on vaja taotlejate jaoks võimalikult täpselt esitada üksikasjad nõutava teabe kohta, näiteks asjaolud, tingimused ja tehnilised protokollid, mille alusel teatavad andmed saadakse; kõnealused sätted tuleks kehtestada niipea, kui need on kättesaadavad, et taotlejad saaksid neid toimikute ettevalmistamisel kasutada;praegu saab üksikasjalikumalt täpsustada nõudeid toimeaine määratluse, selle füüsikaliste ja keemiliste omaduste ning täiendava teabe kohta, mis on sätestatud II lisa A osa 1., 2. ja 3. jaos;praegu saab üksikasjalikumalt täpsustada nõudeid taimekaitsevahendite määratluse, nende füüsikaliste, keemiliste ja tehniliste omaduste ning muu üldteabe kohta, mis on sätestatud III lisa A osa 1.- 4. jaos;käesoleva direktiiviga ettenähtud meetmed on kooskõlas alalise taimetervise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ muudetakse järgmiselt.1. II lisa A osa jaod pealkirjadega "1. Toimeaine määratlus", "2. Toimeaine füüsikalised ja keemilised omadused" ning "3. Täiendav teave toimeaine kohta" asendatakse käesoleva direktiivi I lisaga;2. III lisa A osa jaod pealkirjadega "1. Taimekaitsevahendi määratlus", "2. Taimekaitsevahendi füüsikalised, keemilised ja tehnilised omadused", "3. Andmed töötlemise kohta" ning "4. Täiendav teave taimekaitsevahendi kohta" asendatakse käesoleva direktiivi II lisaga.Artikkel 2Liikmesriigid jõustavad käesoleva direktiivi järgimiseks vajalikud õigusnormid hiljemalt 31. juunil 1995. Liikmesriigid teatavad sellest viivitamata komisjonile.Kui liikmesriigid võtavad vastu kõnealused meetmed, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 3Käesolev direktiiv jõustub 1. augustil 1994.Brüssel, 22. juuli 1994Komisjoni nimelkomisjoni liigeRené Steichen[1] EÜT L 230, 19.8.1991, lk 1.[2] EÜT L 221, 31.8.1993, lk 27.--------------------------------------------------I LISA1 Toimeaine määratlusEsitatav teave peab olema piisav iga toimeaine täpseks identifitseerimiseks, selle määratlemiseks spetsifikatsiooni alusel ja selle laadi iseloomustamiseks. Osutatud teavet ja andmeid on vaja kõikide toimeainete puhul, kui ei ole ette nähtud teisiti.1.1 Taotleja (nimi, aadress jne)Tuleb esitada taotleja nimi ja aadress (alaline aadress ühenduses), samuti kontaktisiku nimi, ametikoht ning telefoni ja telefaksi number.Kui peale selle on taotlejal kontor, agent või esindaja liikmesriigis, millele I lisasse kandmise taotlus esitatakse, või komisjoni määratud referentliikmesriigis, kui see on kõnealusest liikmesriigist erinev, tuleb esitada kohaliku kontori, agendi või esindaja nimi ja aadress, samuti kontaktisiku nimi, ametikoht ning telefoni ja telefaksi number.1.2 Tootja (nimi, aadress, sh tootmisettevõtte asukoht)Tuleb esitada toimeaine tootja või tootjate nimi ja aadress, samuti iga toimeainet tootva tootmisettevõtte nimi ja aadress. Tuleb märkida kontaktasutus (eelistatult keskne kontaktasutus koos nime ning telefoni ja telefaksi numbriga), et oleks võimalik esitada ajakohastatud teavet ja vastata tekkivatele küsimustele tootmistehnoloogia ja -protsessi ning toote (vajaduse korral ka üksikute partiide) kvaliteedi kohta. Kui pärast toimeaine kandmist I lisasse muutub tootjate asukoht või nende arv, tuleb nõutav teave esitada uuesti komisjonile ja liikmesriikidele.1.3 Kavandatav või ISO heakskiidetud üldnimetus ja sünonüümidTuleb märkida ISO üldnimetus või kavandatav ISO üldnimetus ja vajaduse korral muud kavandatavad või tunnustatavad üldnimetused (sünonüümid), samuti asjaomase nomenklatuuri eest vastutava asutuse nimi.1.4 Keemiline nimetus (IUPACi ja CA nomenklatuur)Tuleb esitada direktiivi 67/548/EMÜ I lisas märgitud nimetus või kui see on kõnealusesse direktiivi kandmata, nii IUPACi kui ka CA nomenklatuurile vastav nimetus.1.5 Tootja arenduskood(id)Tuleb märkida koodid, mida on kasutatud arendustöös toimeaine identifitseerimiseks, samuti toimeaineid sisaldavate preparaatide identifitseerimiseks nende olemasolu korral. Iga koodnumbri puhul tuleb esitada sellega seotud materjal, kasutusaeg ja liikmesriigid või muud riigid, kus seda on kasutatud või kasutatakse.1.6 CASi, EMÜ ja CIPACi numbrid (olemasolu korral)Tuleb märkida Chemical Abstractsi, EMÜ (EINECSi või ELINCSi) ja CIPACi numbrid nende olemasolu korral.1.7 Molekuli- ja struktuurivalem, molekulmassTuleb märkida toimeaine molekulivalem, molekulimass ja struktuurivalem ning vajaduse korral iga toimeaines sisalduva stereoisomeeri ja optilise isomeeri struktuurivalem.1.8 Toimeaine tootmismeetod (sünteesi viis)Tuleb esitada iga tootmisettevõtte tootmismeetod koos lähteainete, keemiliste meetodite ja lõpptootes esinevate kõrvalproduktide ja lisanditega. Üldjuhul ei nõuta tehnilist teavet protsessi kohta.Kui teave esitatakse tootmisettevõtte katsetootmise kohta, tuleb nõutav teave esitada uuesti pärast tööstuslike tootmismeetodite ja -protsesside stabiliseerumist.1.9 Toimeaine puhtuse spetsifikatsioon (g/kg)Tuleb esitada puhta toimeaine (v.a mitteaktiivsed isomeerid) miinimumsisaldus (g/kg) toodetud aines, mida kasutatakse preparaatide valmistamiseks.Kui teave esitatakse tootmisettevõtte katsetootmise kohta, tuleb nõutav teave esitada komisjonile ja liikmesriikidele uuesti pärast tööstuslike tootmismeetodite ja -protsesside stabiliseerumist, kui muudatused tootmises põhjustavad puhtuse spetsifikatsiooni muutuse.1.10 Isomeerid, lisandid ja lisaained (nt stabilisaatorid), nende struktuurivalemid ja sisaldus, väljendatuna g/kgTuleb esitada mitteaktiivsete isomeeride maksimaalne sisaldus (g/kg) ja vajaduse korral isomeeride ja diastereoisomeeride suhe. Peale selle tuleb esitada iga täiendava komponendi, välja arvatud lisaainete ning kaasa arvatud kõrvalproduktide ja lisandite maksimumsisaldus (g/kg). Lisaainete puhul tuleb esitada nende sisaldus (g/kg).Iga komponendi kohta, mille sisaldus on vähemalt 1 g/kg, tuleb vajaduse korral esitada järgmine teave:- keemiline nimetus vastavalt IUPACi ja CA nomenklatuurile,- olemasolu korral ISO üldnimetus või kavandatav üldnimetus,- olemasolu korral CASi number, EMÜ (EINECSi või ELINCSi) number ja CIPACi number,- molekuli- ja struktuurivalem,- molekulmass ja- maksimumsisaldus (g/kg).Kui tootmisprotsess eeldab, et toimeaine sisaldab selliseid lisandeid ja kõrvalprodukte, mis on toksikoloogiliste, ökotoksikoloogiliste ja keskkonnaomaduste tõttu eriti ebasoovitavad, tuleb kindlaks määrata ja esitada iga sellise ühendi sisaldus. Sel juhul tuleb iga asjaomase komponendi puhul esitada kasutatud analüüsimeetodid ja piisavalt madalad määramispiirid. Peale selle tuleb vajaduse korral esitada järgmine teave:- keemiline nimetus vastavalt IUPACi ja CA nomenklatuurile,- olemasolu korral ISO üldnimetus või kavandatav üldnimetus,- olemasolu korral CASi number, EMÜ (EINECSi või ELINCSi) number ja CIPACi number,- molekuli- ja struktuurivalem,- molekulmass ja- maksimumsisaldus (g/kg).Kui teave esitatakse tootmisettevõtte katsetootmise kohta, tuleb nõutav teave esitada uuesti pärast tööstuslike tootmismeetodite ja -protsesside stabiliseerumist, kui muudatused tootmises põhjustavad puhtuse spetsifikatsiooni muutuse.Kui esitatud teave ei ole komponendi, eriti kondensaadi täielikuks identifitseerimiseks piisav, tuleb esitada üksikasjalik teave iga sellise komponendi koostise kohta.Samuti tuleb esitada toimeainesse enne preparaadi tootmist stabiilsuse säilitamiseks ja käsitlemise lihtsustamiseks lisatud komponentide kaubanduslik nimetus. Selliste lisaainete puhul tuleb vajaduse korral esitada järgmine teave:- keemiline nimetus vastavalt IUPACi ja CA nomenklatuurile,- olemasolu korral ISO üldnimetus või kavandatav üldnimetus,- olemasolu korral CASi number, EMÜ (EINECSi või ELINCSi) number ja CIPACi number,- molekuli- ja struktuurivalem,- molekulmass ja- maksimumsisaldus (g/kg).Lisatud komponentide puhul, välja arvatud toimeaine ja tootmisprotsessist tulenevate lisandite puhul, tuleb esitada komponendi (lisaaine) toime:- vahutamisvastane aine,- antifriis,- sideaine,- muu toime (täpsustada),- puhver,- dispergant,- stabilisaator.1.11 Partiide analüütiline profiilToimeaine representatiivseid proove tuleb analüüsida puhta toimeaine, mitteaktiivsete isomeeride, lisandite ja lisaainete sisalduse määramiseks. Esitatud analüüsitulemused peavad hõlmama kvantitatiivseid andmeid iga komponendi sisalduse kohta (g/kg), kui kõnealune sisaldus ületab 1 g/kg ning komponentide summa moodustab vähemalt 98 % analüüsitavast ainest. Tuleb määrata ja esitada selliste komponentide tegelik sisaldus, mis on eriti ebasoovitavad nende toksikoloogiliste, ökotoksikoloogiliste ja keskkonnaomaduste tõttu. Esitatav teave peab hõlmama üksikute proovide analüüsitulemusi ja kõnealuse teabe kokkuvõtet, millega osutatakse iga asjaomase komponendi minimaalsele või maksimaalsele ja tüüpilisele sisaldusele.Kui toimeainet toodetakse eri ettevõtetes, tuleb kõnealune teave esitada iga ettevõtte kohta eraldi.Peale selle tuleb võimaluse ja vajaduse korral analüüsida toimeaine proove, mis on toodetud laboratooriumis või katsetootmise raames, kui kõnealust materjali on kasutatud toksikoloogiliste ja ökotoksikoloogiliste andmete saamiseks.2 Toimeaine füüsikalised ja keemilised omadusedi) Esitatav teave peab kirjeldama toimeainete füüsikalisi ja keemilisi omadusi ning koos asjaomase teabega iseloomustama toimeaineid. Eelkõige peab esitatav teave võimaldama:- toimeainetega seotud füüsikaliste, keemiliste ja tehniliste ohtude kindlakstegemist,- toimeainete liigitamist ohtude põhjal,- I lisasse kandmisega seotud asjakohaste piirangute ja tingimuste valimist ja- asjakohaste hoiatusväljendite ja ohutusmeetmete täpsustamist.Osutatud teave ja andmed on vajalikud kõikide toimeainete puhul, kui ei ole ette nähtud teisiti.ii) Esitatav teave peab koos asjaomaste preparaatide kohta esitatava teabega võimaldama kindlaks teha preparaatidega seotud füüsikalised ja keemilised ohud, liigitada preparaadid ja teha kindlaks, et preparaate saab kasutada asjatute raskusteta ning et nende kokkupuude inimeste, loomade ja keskkonnaga on minimaalne, arvestades preparaadi kasutusviisi.iii) Tuleb märkida, mil määral vastavad asjaomastele ÜRO Toidu- ja Põllumajandusorganisatsiooni spetsifikatsioonidele toimeained, mida soovitakse kanda I lisasse. Kõrvalekaldeid ÜRO Toidu- ja Põllumajandusorganisatsiooni spetsifikatsioonidest tuleb üksikasjalikult kirjeldada ja põhjendada.iv) Teatavatel täpsustatud juhtudel tuleb teha katsed, kasutades ettekirjutatud spetsifikatsiooniga puhastatud toimeainet. Sel juhul tuleb esitada puhastamismeetodi(te) põhimõtted. Tuleb esitada kõnealuse katsematerjali puhtus, mis on saadud parimat olemasolevat tehnoloogiat kasutades ja mis on võimalikult kõrge. Juhul kui saadud puhtusaste on madalam kui 980 g/kg, tuleb esitada põhjendus.Kõnealune põhjendus peab näitama, et puhta toimeaine tootmiseks on kasutatud kõiki tehniliselt otstarbekaid ja mõistlikke võimalusi.2.1 Sulamis- ja keemistemperatuur2.1.1. Puhastatud toimeaine sulamistemperatuur või vajaduse korral külmumis- või tahkumistemperatuur määratakse kindlaks ja esitatakse vastavalt EMÜ meetodile A 1. Mõõtmisi tuleks teha temperatuurini 360 °C.2.1.2. Puhastatud toimeaine keemistemperatuur tuleb vajaduse korral määrata ja esitada vastavalt EMÜ meetodile A 2. Mõõtmisi tuleks teha temperatuurini 360 °C.2.1.3. Kui sulamis- ja/või keemistemperatuuri ei ole võimalik lagunemise või sublimatsiooni tõttu määrata, tuleb esitada lagunemise või sublimatsiooni temperatuur.2.2 Suhteline tihedusNende toimeainete puhul, mis on vedelikud või tahked ained, tuleb puhastatud toimeaine suhteline tihedus määrata ja esitada vastavalt EMÜ meetodile A 3.2.3 Aururõhk (Pa), lenduvus (nt Henry konstant)2.3.1. Puhastatud toimeaine aururõhk tuleb esitada vastavalt EMÜ meetodile A 4. Kui aururõhk on väiksem kui 10-5 Pa, võib aururõhku temperatuuril 20 või 25 °C hinnata aururõhu kõvera abil.2.3.2. Nende toimeainete puhul, mis on tahked ained või vedelikud, tuleb puhastatud toimeaine lenduvus (Henry konstant) määrata või arvutada vees lahustuvuse ja aururõhu põhjal ning esitada ühikutes (Pa × m3 × mol-1).2.4 Välimus (füüsikaline olek, värvus ja lõhn, kui on teada)2.4.1. Tuleb esitada nii toodetud toimeaine kui ka puhastatud toimeaine värvuse ja füüsikalise oleku kirjeldus.2.4.2. Tuleb esitada kirjeldus toodetud toimeaine ja puhastatud toimeaine lõhna kohta, mida on täheldatud kõnealuste ainete käsitlemisel laboratooriumides või tootmisettevõtetes.2.5 Spektrid (UV/VIS, IP, TMR, MS), molekulaarne ekstinktsioon asjaomastel lainepikkustel2.5.1. Määrata ja esitada tuleb järgmised spektrid koos tõlgendamiseks vajalike signaali omaduste tabeliga: puhastatud toimeaine ultravioletse/nähtava valguse spekter (UV/VIS), infrapunaspekter (IP), tuumamagnetresonantsi spekter (TMR) ja massispekter (MS) ning molekulaarne ekstinktsioon asjaomastel lainepikkustel.Määrata ja esitada tuleb lainepikkused, mil esineb UV/nähtava valguse molekulaarne ekstinktsioon ja vajaduse korral lainepikkus kõrgeima neeldumisväärtuse juures üle 290 nm.Nende toimeainete puhul, mis on lahustunud optilised isomeerid, tuleb mõõta ja esitada optiline puhtus.2.5.2. UV/nähtava valguse neeldumisspekter, infrapunaspekter, tuumamagnetresonantsi spekter ja massispekter tuleb vajaduse korral määrata ja esitada toksikoloogilise, ökotoksikoloogilise ja keskkondliku tähtsusega lisandite identifitseerimiseks.2.6 Lahustuvus vees ja pH (4-10) mõju lahustuvuselePuhastatud toimeainete lahustuvus vees atmosfäärirõhu all tuleb määrata ja esitada vastavalt EMÜ meetodile A 6. Lahustuvus vees tuleb määrata neutraalses keskkonnas (s.t destilleeritud vesi tasakaalus atmosfääri süsinikdioksiidiga). Kui toimeaine on võimeline moodustama ioone, tuleb vees lahustuvus määrata ka happelises keskkonnas (pH 4-6) ja leeliselises keskkonnas (pH 8-10) ning esitada tulemused. Kui toimeaine stabiilsus vesikeskkonnas on selline, et vees lahustuvust ei saa määrata, tuleb esitada põhjendus katseandmete põhjal.2.7 Lahustuvus orgaanilistes lahustitesTuleb määrata toodetud toimeaine lahustuvus allpool loetletud orgaanilistes lahustites temperatuuril 15-25 °C ja esitada tulemus, kui see on alla 250 g/kg; täpsustada tuleb kohaldatavat temperatuuri:- alifaatne süsivesinik: eelistatult n-heptaan,- aromaatne süsivesinik: eelistatult ksüleen,- halogeenitud süsivesinik: eelistatult 1,2-dikloroetaan,- alkohol: eelistatult metanool või isopropüülalkohol,- ketoon: eelistatult atsetoon,- ester: eelistatult etüülatsetaat.Kui teatava toimeaine puhul ei sobi üks või mitu nimetatud lahustitest (nt reageerib katsematerjaliga), võib kasutada alternatiivseid lahusteid. Sel juhul tuleb tehtud valikuid põhjendada kõnealuste lahustite struktuuri ja polaarsuse osas.2.8. Jaotustegur n-oktanool/vesi ja pH (4-10) mõjuPuhastatud toimeaine jaotustegur n-oktanool/vesi tuleb määrata ja esitada vastavalt EMÜ meetodile A 8. Kui aine on pKa väärtuse järgi happeline või aluseline (< 12 hapete puhul, > 2 aluste puhul), tuleb uurida pH (4-10) mõju.2.9 Püsivus vees, hüdrolüüsiaste, fotokeemiline lagunemine, lagunemisprodukti(de) kvantsaagis ja nende identifitseerimine, dissotsiatsioonikonstant ja pH (4-9) toime2.9.1. Puhastatud toimeainete (tavaliselt radiomärgistusega toimeained, puhtusega > 95 %) hüdrolüüsiaste tuleb määrata iga pH väärtuse 4, 7 ja 9 puhul steriilsetes tingimustes ja ilma valguseta ning esitada vastavalt EMÜ meetodile C 7. Madala hüdrolüüsiastmega ainete puhul võib kõnealuse astme määrata temperatuuril 50 °C või muul kohasel temperatuuril.Kui temperatuuril 50 °C märgatakse lagunemist, tuleb määrata lagunemismäär muul temperatuuril ning koostada Arrheniuse graafik hüdrolüüsi hindamiseks temperatuuril 20 °C. Esitada tuleb moodustunud hüdrolüüsisaaduste määratlus ja püsiv hüdrolüüsiaste. Samuti tuleb esitada hinnanguline DT 50 väärtus.2.9.2. Selliste ühendite puhul, mille molaarne neeldumistegur lainepikkusel λ ≥ 290 nm on (ε) > 10 (1 × mol-1 × cm-1), tuleb määrata tavaliselt radiomärgistusega toimeaine otsene fototransformatsioon puhastatud (nt destilleeritud) vees temperatuuril 20-25 °C, kasutades steriilsetes tingimustes kunstlikku valgust ja vajaduse korral lahustumist soodustavat ainet ning esitada tulemus. Kaaslahustina või lahustumist soodustava ainena ei tohi kasutada sensibilisaatoreid, näiteks atsetooni. Valgusallikas peab simuleerima päikesevalgust ja sel peavad olema filtrid kiirguse välistamiseks lainepikkustel λ < 290 nm. Esitada tuleb nende moodustunud lagunemisproduktide määratlus, mis kogu uuringu vältel on olemas kogustes > 10 % lisatud toimeainest, ainetase, mis moodustab kohaldatud radioaktiivsusest vähemalt 90 %, samuti fotokeemiline poolestusaeg.2.9.3. Otsese fototransformatsiooni uurimise korral tuleb määrata ja esitada kvantsaagis otsese fotodegradatsiooni puhul vees, samuti tuleb esitada arvutused toimeaine teoreetilise eluea määramiseks pealmises veekihis ning toimeaine tegeliku eluea määramiseks.Kõnealust meetodit kirjeldatakse väljaandes "FAO Revised Guidelines on Environmental Criteria for the Registration of Pesticides".2.9.4. Kui vees esineb dissotsiatsiooni, tuleb vastavalt OECD katsesuunisele 112 määrata ja esitada puhastatud toimeaine dissotsiatsioonikonstant või -konstandid (pKa väärtused). Teoreetiliste kaalutluste põhjal tuleb esitada moodustunud dissotsieerunud liikide määratlus. Kui toimeaine on sool, tuleb esitada aktiivaine pKa väärtus.2.10. Stabiilsus õhus, fotokeemiline lagunemine, lagunemisprodukt(id)Tuleb esitada toimeaine fotokeemilise oksüdatiivse lagunemise (kaudne fototransformatsioon) hinnang.2.11. Süttivus ja isesüttivus2.11.1. Selliste toodetud toimeainete puhul, mis on tahked ained, gaasid või kergesti süttivaid gaase moodustavad ained, tuleb süttivus määrata ja esitada vastavalt EMÜ meetodile A 10, A 11 või A 12.2.11.2. Toodetud toimeainete isesüttivus tuleb määrata ja esitada vastavalt EMÜ meetodile A 15 või A 16 ja/või vajaduse korral vastavalt katsele UN-Bowes-Cameron-Cage-Test (UN-soovitused ohtlike kaupade veo kohta, 14. peatükk, nr 14.3.4).2.12 LeekpunktToimeainete puhul, mille sulamistemperatuur on alla 40 °C, tuleb leekpunkt määrata ja esitada vastavalt EMÜ meetodile A 9; kasutada tuleks üksnes kinnise tiigli meetodeid.2.13 PlahvatavusToodetud toimeainete plahvatavus tuleb vajaduse korral määrata ja esitada vastavalt EMÜ meetodile A 14.2.14. PindpinevusPindpinevus tuleb määrata ja esitada vastavalt EMÜ meetodile A 5.2.15. OksüdeerimisvõimeToodetud toimeaine oksüdeerimisvõime tuleb määrata ja esitada vastavalt EMÜ meetodile A 17, välja arvatud juhul, kui toimeaine struktuurivalemi kontrollimine tõestab ilma kahtluseta, et toimeaine ei reageeri põleva materjaliga eksotermiliselt. Sel juhul on piisav, kui kõnealune teave esitatakse aine oksüdeerimisvõime määramata jätmise põhjendusena.3 Täiendav teave toimeaine kohtai) Esitatav teave peab kirjeldama kavandatavaid eesmärke, milleks toimeaineid sisaldavaid preparaate kasutatakse või hakatakse kasutama ning kõnealuste preparaatide kasutamise või kavandatava kasutamise doosi ja viisi.ii) Esitatav teave peab täpsustama toimeainete käsitlemise, ladustamise ja veo tavameetodeid ning ettevaatusabinõusid.iii) Esitatavad uuringud, andmed ja teave peavad koos muude asjakohaste uuringute, andmete ja teabega täpsustama ja põhjendama tulekahju korral kohaldatavaid meetodeid ja ettevaatusabinõusid. Tulekahju korral tekkivaid võimalikke põlemissaadusi tuleb hinnata toimeaine keemilise struktuuri ning keemiliste ja füüsikaliste omaduste põhjal.iv) Esitatavad uuringud, andmed ja teave peavad koos muude asjakohaste uuringute, andmete ja teabega tõestama eriolukordade puhuks kavandatavate meetmete sobivust.v) Osutatud teavet ja andmeid on vaja kõikide toimeainete puhul, kui ei ole ette nähtud teisiti.3.1 Funktsioon, nt fungitsiid, herbitsiid, insektitsiid, repellent, kasvuregulaatorFunktsioon tuleb valida järgmiste seast:- akaritsiid,- bakteritsiid,- fungitsiid,- herbitsiid,- insektitsiid,- molluskitsiid,- nematotsiid,- taimekasvuregulaator,- repellent,- rodentitsiid,- allelokeemiline mõjur,- mutitõrjevahend,- viritsiid,- muu (täpsustada).3.2 Toime kahjulikele organismidele, nt kontaktmürk, sissehingatav mürk, seedemürk, fungitoksiline mürk jne, taimedes süsteemne või mittesüsteemne3.2.1. Tuleb märkida kahjulike organismide vastase toime laad:- toime puute kaudu,- toime mao kaudu,- toime sissehingamisel,- fungitoksiline toime,- fungistaatline toime,- desikant,- paljunemist takistav toime,- muu (täpsustada).3.2.2. Tuleb märkida, kas toimeaine translotseerub taimedes või mitte ja vajaduse korral, kas selline translokatsioon on apoplastiline, sümplastiline või mõlemat.3.3 Kavandatav kasutusala, nt avamaa, kasvuhoone, taimsete saaduste ladustamine, koduaedToimeainet sisaldavate preparaatide olemasolev(ad) või kavandatav(ad) kasutusala(d) tuleb valida järgmiste seast:- avamaa, nt põllumajandus, aiandus, metsandus ja viinamarjakasvatus,- kasvuhoone,- ilutaimed,- umbrohutõrje harimata maadel,- koduaed,- toataimed,- taimsete saaduste ladustamine,- muu (täpsustada).3.4 Tõrjutavad kahjulikud organismid ja kaitstavad või töödeldavad põllukultuurid või tooted3.4.1. Tuleb esitada üksikasjalikud andmed kasutamise või kavandatava kasutamise kohta töödeldavate ja vajaduse korral kaitstavate põllukultuuride, põllukultuuride rühmade, taimede või taimsete saaduste puhul.3.4.2. Vajaduse korral tuleb esitada üksikasjalikud andmed kahjulike organismide kohta, kelle vastu kaitset pakutakse.3.4.3. Vajaduse korral tuleb teatada saavutatud mõju, nt idu hävimine, küpsemise pidurdumine, varre lühenemine, suurenenud viljastumine jne.3.5 Toimeviis3.5.1. Teadaoleval määral tuleb esitada seletus toimeaine toimeviisi kohta, lähtudes vajaduse korral biokeemilistest ja füsioloogilis(t)est mehhanismi(de)st ja biokeemilis(t)est levikutee(de)st. Võimaluse korral tuleb esitada asjaomaste eksperimentaaluuringute tulemused.3.5.2. Kui on teada, et toimeaine tuleb kavandatud toime avaldumiseks muuta pärast kõnealust toimeainet sisaldava preparaadi kasutamist metaboliidiks või lagunemisproduktiks, tuleb vajaduse korral aktiivse metaboliidi või lagunemisprodukti kohta esitada punktides 5.6, 5.11, 6.1, 6.2, 6.7, 7.1, 7.2 ja 9 sätestatud teabe põhjal ristviidetena järgmine teave:- keemiline nimetus vastavalt IUPACi ja CA nomenklatuurile,- ISO üldnimetus või kavandatav üldnimetus,- olemasolu korral CASi number, EMÜ (EINECSi või ELINCSi) number ja CIPACi number,- empiiriline valem ja struktuurivalem ning- molekulmass.3.5.3. Tuleb esitada olemasolev teave aktiivsete metaboliitide ja lagunemisproduktide moodustumise kohta, sealhulgas:- protsessid, mehhanismid ja reaktsioonid,- kineetiline ja muu teave muundumiskiiruse kohta ja võimaluse korral kiirust piirav tegur,- muundumise kiirust ja määra mõjutavad keskkonna ja muud tegurid.3.6 Teave resistentsuse kujunemise või võimaliku kujunemise kohta ning asjakohased toimimisviisidVõimaluse korral tuleb esitada teave resistentsuse või ristresistentsuse võimaliku kujunemise kohta.3.7 Soovitatavad meetodid ja ettevaatusabinõud käsitlemisel, ladustamisel, veol või tulekahju korralKõikide toimeainete puhul tuleb esitada kemikaali ohutuskaart vastavalt nõukogu direktiivi 65/548/EMÜ [1] artiklile 27.3.8 Hävitamise või saastusest puhastamise kord3.8.1 Kontrollitav põletaminePaljudel juhtudel on toimeainete, saastunud materjalide või saastunud pakendite eelistatud või ainus ohutu kõrvaldamise viis kontrollitav põletamine litsentseeritud jäätmepõletusahjus.Kui toimeaine halogeenisisaldus on suurem kui 60 %, tuleb esitada toimeaine pürolüütiline käitumine 800 °C juures kontrollitavates tingimustes (sh vajaduse korral hapniku juurdevool ja määratletud viibeaeg) ning polühalogeenitud dibenso-p-dioksiinide ja dibensofuraanide sisaldus pürolüüsisaadustes. Taotleja peab esitama ohutu kõrvaldamise üksikasjalikud juhised.3.8.2 MuudMuid toimeainete, saastunud pakendite ja saastunud materjalide kõrvaldamise meetodeid, mida kavatsetakse kasutada, tuleb kirjeldada täielikult. Selliste meetodite kohta tuleb esitada andmed nende tõhususe ja ohutuse kindlakstegemiseks.3.9. Erakorralised meetmed õnnetusjuhtumi korralTuleb esitada vee saastusest puhastamise kord õnnetusjuhtumi korral.[1] EÜT L 196, 16.8.1967, lk 1.--------------------------------------------------II LISA1. Taimekaitsevahendi määratlusEsitatav teave peab koos toimeaine(te) kohta esitatava teabega olema piisav preparaatide täpseks identifitseerimiseks ja määratlemiseks, lähtudes spetsifikatsioonist ja laadist. Osutatud teavet ja andmeid on vaja kõikide taimekaitsevahendite puhul, kui ei ole teisiti ette nähtud.1.1. Taotleja (nimi, aadress jne)Tuleb esitada taotleja nimi ja aadress (alaline aadress ühenduses), samuti kontaktisiku nimi, ametikoht ning telefoni ja telefaksi number.Kui peale selle on taotlejal kontor, agent või esindaja liikmesriigis, kus luba taotletakse, tuleb esitada kohaliku kontori, agendi või esindaja nimi ja aadress, samuti kontaktisiku nimi, ametikoht ning telefoni ja telefaksi number.1.2. Preparaadi ja toimeaine(te) tootja (nimed, aadressid jne, k.a tootmisettevõtete asukohad)Tuleb esitada preparaadi ja iga selles sisalduva toimeaine tootja nimi ja aadress, samuti iga preparaati ja toimeainet tootva tootmisettevõtte nimi ja aadress.Iga preparaadi ja selles sisalduva toimeaine puhul tuleb esitada kontaktasutus (eelistatult keskne kontaktasutus, selle nimi ning telefoni ja telefaksi number).Juhul kui toimeaine on pärit tootjalt, kes ei ole eelnevalt esitanud andmeid vastavalt II lisale, tuleb esitada selgitus puhtuse kohta ja üksikasjalik teave II lisas osutatud lisandite kohta.1.3. Preparaadi kaubanduslik nimetus või kavandatav kaubanduslik nimetus ja vajaduse korral tootja arenduskoodEsitada tuleb kõik endised ja praegused preparaadi kaubanduslikud nimetused ja kavandatavad kaubanduslikud nimetused ning arenduskoodid, samuti praegused nimetused ja koodid. Kui osutatud nimed ja koodid osutavad samalaadsetele, kuid erinevatele preparaatidele (võivad olla tarvituselt kadunud), tuleb esitada nende erinevuste täielik ja üksikasjalik kirjeldus. (Kavandatav kaubanduslik nimetus ei tohi põhjustada arusaamatust juba registreeritud taimekaitsevahendite kaubanduslike nimetustega.)1.4. Üksikasjalik kvantitatiivne ja kvalitatiivne teave preparaadi (toimeaine(te) ja abiainete) koostise kohta1.4.1. Preparaatide kohta tuleb esitada järgmine teave:- nii tehnilis(t)e aktiivaine(te) kui ka puhta aktiivaine (puhaste aktiivainete) koostis,- abiainete koostis.Kontsentratsioonid tuleb väljendada vastavalt direktiivi 78/631/EMÜ artikli 6 lõikele 2.1.4.2. Toimeainete puhul tuleb esitada ISO üldnimetused või kavandatavad ISO üldnimetused ning CIPACi numbrid ja võimaluse korral EMÜ (EINECSi või ELINCSi) numbrid. Vajaduse korral tuleb märkida, milline sool, ester, anioon või katioon koostises esineb.1.4.3. Abiained tuleb võimaluse korral identifitseerida keemilise nimetuse järgi vastavalt direktiivi 67/548/EMÜ I lisale või, juhul kui aine on kõnealusesse direktiivi kandmata, vastavalt IUPACi ja CA nomenklatuurile. Tuleb esitada abiainete struktuur või struktuurivalem. Abiaine iga komponendi puhul tuleb esitada vastav EMÜ (EINECSi või ELINCSi) number ja CASi number, kui need on olemas. Kui esitatav teave ei võimalda abiaine täielikku identifitseerimist, tuleb esitada asjakohane spetsifikatsioon. Samuti tuleb esitada abiainete kaubanduslik nimetus, kui see on olemas.1.4.4. Tuleb esitada abiainete funktsioon:- liimaine,- vahutamisvastane aine,- antifriis,- sideaine,- puhver,- tugiaine,- desodeeriv aine,- dispergant,- värvaine,- emeetikum,- emulgaator,- väetis,- konservant,- lõhnaaine,- parfüüm,- propellent,- repellent,- aine taimede kaitseks,- lahusti,- stabilisaator,- sünergist,- paksendaja,- märgav aine,- muu (täpsustada).1.5. Preparaadi füüsikaline olek ja laad (emulgeeruv kontsentraat, märguv pulber, lahus jne)1.5.1. Preparaadi tüüp ja kood tuleb määrata vastavalt väljaandele "Catalogue of pesticide formulation types and international coding system (GIFAP Technical Monograph No 2, 1989)".Kui teatav preparaat ei ole kõnealuses trükises täpselt määratletud, tuleb esitada asjaomase preparaadi füüsikalise laadi ja oleku täpne kirjeldus koos ettepanekutega preparaadi tüübi sobivaks kirjeldamiseks ja preparaadi määratlemiseks.1.6. Funktsioon (herbitsiid, insektitsiid jne)Funktsioon tuleb valida järgmiste seast:- akaritsiid,- bakteritsiid,- fungitsiid,- herbitsiid,- insektitsiid,- molluskitsiid,- nematotsiid,- taimekasvuregulaator,- repellent,- rodentitsiid,- allelokeemiline mõjur,- talpitsiid,- viritsiid,- muu (täpsustada).2. Taimekaitsevahendi füüsikalised, keemilised ja tehnilised omadusedTuleb märkida, mil määral vastavad taimekaitsevahendid, mille joaks luba taotletakse, FAO spetsifikatsioonidele, mille on kokku leppinud FAO pestitsiidispetsifikatsioonide, registreerimisnõuete ja taotlusstandardite ekspertide rühma pestitsiidispetsifikatsioonide eksperdirühm. Kõrvalekaldeid FAO spetsifikatsioonidest tuleb üksikasjalikult kirjeldada ja põhjendada.2.1. Välised tunnused (värvus ja lõhn)Tuleb esitada nii preparaadi värvuse ja lõhna kui ka füüsikalise oleku kirjeldus.2.2. Plahvatavus ja oksüdeerimisvõime2.2.1. Preparaatide plahvatavus tuleb esitada vastavalt EMÜ meetodile A 14. Kui teadaolev termodünaamiline teave tõestab kahtlusteta, et preparaat ei tekita eksotermilist reaktsiooni, piisab kõnealuse teabe esitamisest preparaadi plahvatavuse määramata jätmise põhjendusena.2.2.2. Tahkel kujul preparaatide oksüdeerumisvõime tuleb määrata ja esitada vastavalt EMÜ meetodile A 17. Muude preparaatide puhul tuleb põhjendada kasutatavat meetodit. Oksüdeerimisvõimet ei tule määrata, kui termodünaamilise teabe põhjal suudetakse kahtlusteta tõestada, et preparaat ei reageeri põlevate materjalidega eksotermiliselt.2.3. Leekpunkt ja muud süttivuse või isesüttivuse tunnusedKergesti süttivaid lahusteid sisaldavate vedelike leekpunkt tuleb määrata ja esitada vastavalt EMÜ meetodile A 9. Tahkel kujul preparaatide ja gaaside põlevus tuleb määrata ja esitada vastavalt EMÜ meetoditele A 10, A 11 ja A 12. Preparaatide isesüttivus tuleb määrata ja esitada vastavalt EMÜ meetoditele A 15 või A 16 ja/või vajaduse korral vastavalt katsele UN-Bowes-Cameron-Cage-Test (UN-soovitused ohtlike kaupade veo kohta, 14. peatükk, nr 14.3.4).2.4. Happelisus/aluselisus ja vajaduse korral pH väärtus2.4.1. Happeliste preparaatide (pH < 4) ja aluseliste preparaatide (pH > 10) puhul tuleb happelisus või aluselisus ning pH väärtus määrata ja esitada vastavalt CIPACi meetoditele MT 31 ja MT 75.2.4.2. Preparaadi 1 %lise vesilahjenduse, -emulsiooni või -dispersiooni pH tuleb vajaduse korral määrata ja esitada vastavalt CIPACi meetodile MT 75 (kui preparaati kasutatakse vees lahjendatult).2.5. Viskoossus ja pindpinevus2.5.1. Üliväikeste kogustena kasutamiseks ettenähtud vedelpreparaatide puhul tuleb kinemaatiline viskoossus määrata ja esitada vastavalt OECD katsesuunisele 114.2.5.2. Muude kui Newtoni vedelike viskoossus tuleb määrata ja esitada koos katsetingimustega.2.5.3. Vedelpreparaatide puhul tuleb pindpinevus määrata ja esitada vastavalt EMÜ meetodile A 5.2.6. Suhteline tihedus ja puistetihedus2.6.1. Vedelpreparaatide suhteline tihedus tuleb määrata ja esitada vastavalt EMÜ meetodile A 3.2.6.2. Pulbri või graanulite kujul preparaatide raputustihedus tuleb määrata ja esitada vastavalt CIPACi meetoditele MT 33, MT 159 või MT 169.2.7. Ladustamine — stabiilsus ja kõlblikkusaeg: valguse, temperatuuri ja niiskuse mõju taimekaitsevahendi tehnilistele omadustele2.7.1. Preparaadi stabiilsus pärast 14päevast ladustamist temperatuuril 54 °C tuleb määrata ja esitada vastavalt CIPACi meetodile MT 46.Kui preparaat on soojustundlik, tuleb kohaldada muid ajavahemikke ja/või temperatuure (nt kaheksa nädalat temperatuuril 40 °C või 12 nädalat temperatuuril 35 °C või 18 nädalat temperatuuril 30 °C).Kui toimeaine sisaldus on pärast kuumakindluse katset vähenenud üle 5 % esialgsest sisaldusest, esitatakse miinimumsisaldus ja teave lagunemisproduktide kohta.2.7.2. Peale selle tuleb vedelpreparaatide puhul määrata ja esitada madalate temperatuuride mõju stabiilsusele vastavalt CIPACi meetoditele MT 39, MT 48, MT 51 või MT 54.2.7.3. Tuleb esitada preparaadi kõlblikkusaeg ümbritseva õhu temperatuuril. Kui kõlblikkusaeg on lühem kui kaks aastat, tuleb kõlblikkusaeg esitada kuulise täpsusega koos asjakohaste täpsustustega temperatuuri kohta. Kasulik teave on esitatud GIFAPi monograafias nr 17.2.8. Taimekaitsevahendi tehnilised omadusedPreparaadi tehnilised omadused tuleb määrata selleks, et võimaldada otsuse tegemist preparaadi aktsepteeritavuse kohta.2.8.1. MärguvusNende tahkel kujul preparaatide märguvus, mida enne kasutamist lahjendatakse (nt märguvad pulbrid, vees lahustuvad pulbrid, vees lahustuvad graanulid ja vees dispergeeruvad graanulid), määratakse ja esitatakse vastavalt CIPACi meetodile MT 53.3.2.8.2. VahutavusVees lahustatavate preparaatide vahutavus tuleb määrata ja esitada vastavalt CIPACi meetodile MT 47.2.8.3. Suspendeeruvus ja suspensiooni püsivus- Vees dispergeeruvate toodete (nt märguvad pulbrid, vees dispergeeruvad graanulid, suspensiooni kontsentraadid) suspendeeruvus tuleb määrata ja esitada vastavalt CIPACi meetodile MT 15, MT 161 või MT 168.- Vees dispergeeruvate toodete (nt suspensiooni kontsentraadid ja vees dispergeeruvad graanulid) dispersiooni spontaansus tuleb määrata ja esitada vastavalt CIPACi meetoditele MT 160 või MT 174.2.8.4. Lahjenduse püsivusVees lahustuvate toodete lahjenduse püsivus tuleb määrata ja esitada vastavalt CIPACi meetodile MT 41.2.8.5. Kuivsõelkatse ja märgsõelkatseSelleks, et töötlemise hõlbustamise eesmärgil tagada tolmavate pulbrite osakeste sobiv jaotus suuruse järgi, tuleb teostada ja esitada kuivsõelkatse vastavalt CIPACi meetodile MT 59.1.Vees dispergeeruvate toodete puhul tuleb teostada ja esitada märgsõelkatse vastavalt CIPACi meetodile MT 59.3 või MT 167.2.8.6. Osakeste jaotus suuruse järgi (tolmavad ja märguvad pulbrid, graanulid), tolmu/peenosiste (graanulid) sisaldus, hõõrdumine ja murenemine (graanulid)2.8.6.1. Pulbrite puhul tuleb osakeste jaotus suuruse järgi määrata ja esitada vastavalt OECD meetodile 110.Otse kasutamiseks ettenähtud graanulite nimimõõtmed tuleb kindlaks määrata ja esitada vastavalt CIPACi meetodile MT 58.3, vees dispergeeruvate graanulite puhul vastavalt CIPACi meetodile MT 170.2.8.6.2. Granuleeritud preparaatide tolmusisaldus tuleb määrata ja esitada vastavalt CIPACi meetodile MT 171. Kui see on kasutaja kokkupuute suhtes vajalik, tuleb tolmu osakeste suurus määrata ja esitada vastavalt OECD meetodile 110.2.8.6.3. Graanulite hõõrdumise ja murenemise omadused tuleb määrata ja esitada, kui rahvusvahelisel tasandil kokkulepitud meetodid on kättesaadavad. Andmete selgumisel tuleb need esitada koos kasutatud meetodiga.2.8.7. Emulgeeruvus, taasemulgeeruvus, emulsiooni stabiilsus2.8.7.1. Emulgeeruvate preparaatide emulgeeruvus, emulsiooni stabiilsus ja taasemulgeeruvus tuleb määrata ja esitada vastavalt CIPACi meetodile MT 36 või MT 173.2.8.7.2. Lahjendatud emulsioonidena ja emulsioonidena esinevate preparaatide stabiilsus tuleb määrata ja esitada vastavalt CIPACi meetodile MT 20 või MT 173.2.8.8. Voolavus, hanguvus (loputatavus) ja tolmavus2.8.8.1. Granuleeritud preparaatide voolavus tuleb määrata ja esitada vastavalt CIPACi meetodile MT 172.2.8.8.2. Suspensioonide (nt suspensiooni kontsentraadid, suspoemulsioonid) hanguvus (k.a loputusjäägid) tuleb määrata ja esitada vastavalt CIPACi meetodile MT 148.2.8.8.3. Tolmavate pulbrite tolmavus pärast punkti 2.7.1 kohast kiirendatud ladustamist tuleb määrata ja esitada vastavalt CIPACi meetodile MT 34 või vastavalt muule sobivale meetodile.2.9. Füüsikaline ja keemiline kokkusobivus teiste toodetega, k.a nende taimekaitsevahenditega, mille puhul antakse luba koos kasutamiseks2.9.1. Tsisternides olevate segude füüsikaline kokkusobivus tuleb esitada ettevõttesiseste katsemeetodite põhjal. Vastuvõetav alternatiivne võimalus on praktilise katse teostamine.2.9.2. Tsisternides olevate segude keemiline kokkusobivus tuleb määrata ja esitada, välja arvatud juhul, kui preparaatide omaduste kontrollimisel on reaktsiooni tekkimise võimalus kahtlusteta välistatud. Sel juhul piisab sellise teabe esitamisest põhjendusena keemilise kokkusobivuse praktilise määramata jätmise kohta.2.10. Kinnitumine ja jaotumine seemnetelSeemnete töötlemiseks ettenähtud preparaatide puhul tuleb uurida nii jaotumist kui ka kinnitumist ning esitada teave selle kohta; jaotumise puhul vastavalt CIPACi meetodile MT 175.2.11. Punktides 2.1-2.10 esitatud andmete kokkuvõte ja hinnang3. Andmed töötlemise kohta3.1. Kavandatav kasutusala, nt avamaa, kasvuhoone, taimsete saaduste ladustamine, koduaedToimeainet sisaldavate preparaatide olemasolev(ad) või kavandatav(ad) kasutusala(d) tuleb valida järgmiste seast:- avamaa, nt põllumajandus, aiandus, metsandus ja viinamarjakasvatus,- kasvuhoone,- ilutaimed,- umbrohutõrje harimata maal,- koduaed,- toataimed,- taimsete saaduste ladustamine,- muu (täpsustada).3.2. Toime kahjulikele organismidele, nt kontaktmürk, sissehingatav mürk või seedemürk, fungitoksiline või fungistaatiline toime jne, taimedes süsteemne või mittesüsteemneTuleb märkida kahjulike organismide vastase toime laad:- toime puute kaudu,- toime mao kaudu,- toime sissehingamisel,- fungitoksiline toime,- fungistaatline toime,- desikant,- paljunemist takistav aine,- muu (täpsustada).Tuleb märkida, kas aine translotseerub taimedes või mitte.3.3. Üksikasjalikud andmed kavandatud kasutuse kohta, nt tõrjutavate kahjulike organismide tüüp ja/või kaitstavad taimed või taimsed saadusedTuleb esitada üksikasjalikud andmed kavandatud kasutuse kohta.Vajaduse korral tuleb teatada saavutatud mõju, nt idu hävimine, küpsemise pidurdumine, varre lühenemine, suurenenud viljastumine jne.3.4. Kasutatav kogusNii preparaadi kui ka toimeaine kasutatav kogus grammides või kilogrammides tuleb esitada töödeldava ühiku (ha, m2, m3) ning iga töötlemismeetodi ja iga töötlemise kohta.Kasutatavad kogused väljendatakse tavaliselt grammides või kilogrammides hektari kohta või kilogrammides kuupmeetri kohta ning vajaduse korral grammides või kilogrammides tonni kohta; kasvuhoones ja koduaias kasutamise puhul väljendatakse kogused grammides või kilogrammides 100 m2 kohta või grammides või kilogrammides kuupmeetri kohta.3.5. Toimeaine kontsentratsioon kasutatavas vahendis (nt lahjendatud pihustamisvedelikus, söötades või töödeldud seemnetes)Toimeaine sisaldus esitatakse vastavalt grammides liitri kohta, grammides kilogrammi kohta, milligrammides kilogrammi kohta või grammides tonni kohta.3.6. KasutusviisKavandatavat kasutusviisi tuleb kirjeldada täielikult, märkides kasutatava seadme tüübi, kui see on vajalik, samuti lahjendusvedeliku tüübi ja koguse pindala- või ruumalaühiku kohta.3.7. Kasutamiskorrad ja -ajad ning kaitse kestusTuleb esitada kasutamiskordade maksimumarv ja aeg. Vajaduse korral tuleb märkida kaitstavate põllukultuuride või taimede kasvuetapid ning kahjulike organismide arenguetapid. Võimaluse korral tuleb märkida kasutamiskordade vaheline ooteaeg päevades.Kaitse kestus tuleb märkida nii iga üksiku kasutamiskorra kui ka kasutamiskordade maksimumarvu puhul.3.8. Vajalikud ooteajad või muud ettevaatusabinõud fütotoksilise toime vältimiseks järelkultuuridelVajaduse korral tuleb märkida viimase kasutamiskorra ja järelkultuuride külvamise või istutamise vahelised minimaalsed ooteajad, mida on vaja fütotoksilise toime vältimiseks kõnealustel kultuuridel, lähtudes punktis 6.6 esitatud andmetest.Järelkultuuride puhul tuleb märkida nende valiku piirangud.3.9. Kavandatavad kasutusjuhisedTuleb esitada etikettidele ja infolehtedele trükitavad preparaadi kavandatavad kasutusjuhised.4. Täiendav teave taimekaitsevahendi kohta4.1. Pakend (tüüp, materjal, suurus jne), preparaadi sobivus kavandatava pakendimaterjaliga4.1.1. Kasutatavat pakendit tuleb täielikult kirjeldada ning täpsustada selle materjal, konstrueerimisviis (nt väljapressitud, kokkusulatatud jne), suurus, maht, selle ava suurus, korgi ja plommide tüüp. Pakend tuleb konstrueerida vastavalt FAO pestitsiidide pakendamise juhistes täpsustatud kriteeriumidele ja suunistele.4.1.2. Pakendi, kaasa arvatud selle korgi tugevus, läbilaskvuskindlus ja vastupidavus tavapärasele veole ja käsitlemisele tuleb määrata ja esitada vastavalt ADRi meetoditele 3552, 3553, 3560, 3554, 3555, 3556 3558 või keskmise suurusega mahtlastikonteinerite puhul vastavalt asjakohastele ADRi meetoditele ning, kui preparaadi puhul nõutakse lastele kättesaamatute korkide kasutamist, vastavalt ISO standardile 8317.4.1.3. Pakendimaterjali vastupidavus pakendi sisule tuleb esitada vastavalt GIFAPi monograafiale nr 17.4.2. Töötlemisseadmete puhastamineNii töötlemisseadmete kui ka kaitseriietuse puhastamise korda tuleb kirjeldada üksikasjalikult. Puhastamise korra tõhusust tuleb uurida põhjalikult ja see tuleb esitada.4.3. Ajavahemikud enne uuesti kasutamist, vajalikud ooteajad või muud ettevaatusabinõud inimeste, loomade ja keskkonna kaitseksTeabe esitamisel tuleb lähtuda toimeainete puhul nõutavatest andmetest ning 7. ja 8. jaos nõutavatest andmetest ning toetuda kõnealustele andmetele.4.3.1. Põllukultuurides, taimedes ja taimsetes saadustes või nende pinnal, töödeldud aladel või ruumides esinevate jääkide koguse minimeerimiseks tuleb inimeste või karja kaitsmise eesmärgil täpsustada koristuseelseid ooteaegu, ajavahemikke enne uuesti kasutamist või keeluaegu, nt:- koristuseelne ooteaeg (päevades) iga asjaomase põllukultuuri puhul,- ajavahemik (päevades) enne uuesti kasutamist karja kaitseks karjatatavate alade puhul,- ajavahemik (tundides või päevades) enne uuesti kasutamist inimeste kaitseks töödeldud põllukultuuride, ehitiste või ruumide puhul,- keeluaeg (päevades) sööda puhul,- ooteaeg (päevades) töötlemise ja töödeldud saaduste käsitlemise vahel või- ooteaeg (päevades) viimase töötlemiskorra ja järelkultuuride külvamise või istutamise vahel.4.3.2. Vajaduse korral tuleb katsetulemuste põhjal esitada teave konkreetsete põllumajandus-, taimetervise- või keskkonnanõuete kohta, mille alusel tohib või ei tohi preparaati kasutada.4.4. Soovitatavad meetodid ja ettevaatusabinõud käsitlemise, ladustamise, veo ja tulekahju korralTuleb esitada taimekaitsevahendite käsitlemise üksikasjalikud meetodid ja ettevaatusabinõud nende ladustamisel nii laos kui ka kasutaja tasandil, nende veo ja tulekahju korral. Võimaluse korral tuleb esitada teave põlemissaaduste kohta. Tuleb täpsustada tõenäoliselt tekkivaid ohte ja nende minimeerimise viise ja korda. Tuleb esitada jäätmete või jääkide tekkimise välistamise või minimeerimise kord.Vajaduse korral viiakse läbi hindamine vastavalt ISO meetodile TR 9122.Vajaduse korral tuleb esitada kaitseriietuse ja soovitatavate seadmete laad ja omadused. Esitatavad andmed peavad olema küllaldased, et hinnata taimekaitsevahendite sobivust ja tõhusust reaalsetes kasutustingimustes.4.5. Erakorralised meetmed õnnetusjuhtumi korralEsitada tuleb taimekaitsevahendite veol, ladustamisel või kasutamisel esineva õnnetusjuhtumi korral järgitav üksikasjalik kord; see peab hõlmama:- lekke sulgemist,- alade, sõidukite ja hoonete saastusest puhastamist,- kahjustatud pakendite, adsorbentide ja muude materjalide kõrvaldamist,- päästetöötajate ja juuresolijate kaitset,- esmaabivõtteid.4.6. Taimekaitsevahendite ja nende pakendite hävitamise ja saastusest puhastamise kordHävitamise ja saastusest puhastamise kord tuleb välja töötada nii väikeste koguste (kasutajad) kui ka suurte koguste (ladu) jaoks. Kõnealune kord peab olema kooskõlas kehtivate eeskirjadega jäätmete ja toksiliste jäätmete kõrvaldamise kohta. Soovitatavad kõrvaldamise vahendid ei tohi kahjustada keskkonda ning need peavad olema kättesaadavatest vahenditest kõige tõhusamad ja praktilisemad.4.6.1. Neutraliseerimise võimalusLekke puhul kasutatavat neutraliseerimise korda (nt reaktsioon leelisega vähem toksiliste ühendite moodustamiseks) tuleb kirjeldada, kui selle rakendamine on võimalik. Pärast neutraliseerimist tekkivaid saadusi tuleks praktiliselt või teoreetiliselt hinnata ja need esitada.4.6.2. Kontrollitav põletaminePaljudel juhtudel on toimeainete, samuti kõnealuseid toimeaineid sisaldavate taimekaitsevahendite, saastunud materjalide või saastunud pakendite eelistatud või ainus ohutu kõrvaldamise viis kontrollitav põletamine litsentseeritud jäätmepõletusahjus.Kui preparaatides sisalduva(te) toimeaine(te) halogeenisisaldus on suurem kui 60 %, tuleb esitada toimeaine pürolüütiline käitumine 800 °C juures kontrollitavates tingimustes (samuti vajaduse korral hapniku juurdevool ja määratletud viibeaeg) ning polühalogeenitud dibenso-p-dioksiinide ja dibensofuraanide sisaldus pürolüüsisaadustes. Taotleja peab esitama ohutu kõrvaldamise üksikasjalikud juhised.4.6.3. MuuKui kavandatakse muid taimekaitsevahendite, pakendite ja saastunud materjalide kõrvaldamise meetodeid, tuleb neid põhjalikult kirjeldada. Selliste meetodite kohta tuleb andmed esitada nende tõhususe ja ohutuse kindlakstegemiseks.--------------------------------------------------


title: Komisjoni direktiiv 2006/6/EÜ,  17. jaanuar 2006 , millega muudetakse nõukogu direktiivi 91/414/EMÜ, et lisada toimeainete hulka tolüülfluaniid   (EMPs kohaldatav tekst)

text:
               18.1.2006

               ET

               Euroopa Liidu Teataja

               L 12/21

      KOMISJONI DIREKTIIV 2006/6/EÜ,
   17. jaanuar 2006,
   millega muudetakse nõukogu direktiivi 91/414/EMÜ, et lisada toimeainete hulka tolüülfluaniid
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 703/2001 (3) on sätestatud direktiivi 91/414/EMÜ artikli 8 lõikes 2 osutatud tööprogrammi teise etapi üksikasjalikud rakenduseeskirjad ja kehtestatud hindamist vajavate toimeainete loend nende toimeainete võimalikuks kandmiseks direktiivi 91/414/EMÜ I lisasse. Tolüülfluaniid kuulub nimetatud loetelusse.

               (2)

               Tolüülfluaniidi toimet inimeste tervisele ja keskkonnale on teavitaja kavandatud kasutusviiside puhul hinnatud vastavalt määruste (EÜ) nr 451/2000 ja (EÜ) nr 703/2001 sätetele. Nimetatud määrustes on määratud ka referentliikmesriigid, kes peavad esitama asjaomased hindamisaruanded ja soovitused Euroopa Toiduohutusametile (EFSA) vastavalt määruse (EÜ) nr 451/2000 artikli 8 lõikele 1. Tolüülfluaniidi puhul oli referentliikmesriik Soome ja kogu asjaomane teave esitati 13. juunil 2003.

               (3)

               Hindamisaruande kohta on esitanud eksperthinnangud liikmesriigid ja Euroopa Toiduohutusameti hindamistöörühm ning see esitati komisjonile 14. märtsil 2005. aastal Euroopa Toiduohutusameti teadusliku aruandena tolüülfluaniidi kohta. (4) Selle aruande vaatasid läbi liikmesriigid ja komisjon toiduahela ja loomatervishoiu alalises komitees ning see vormistati 23. septembril 2005 komisjoni läbivaatamisaruandena tolüülfluaniidi kohta.

               (4)

               Mitmete läbiviidud uuringute käigus on ilmnenud, et tolüülfluaniidi sisaldavaid taimekaitsevahendeid võib põhimõtteliselt käsitada direktiivi 91/414/EMÜ artikli 5 lõike 1 punktides a ja b sätestatud nõuetele vastavana, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seega on asjakohane lisada tolüülfluaniid I lisasse, et tagada kõigis liikmesriikides asjaomast toimeainet sisaldavate taimekaitsevahendite kasutuslubade väljaandmine nimetatud direktiiviga ettenähtud korras.

               (5)

               Ilma et see piiraks eelnevat järeldust, on asjakohane hankida lisateavet teatud eriasjaolude kohta. Direktiivi 91/414/EMÜ artikli 6 lõikes 1 on sätestatud, et toimeaine kandmisel I lisasse võib esitada tingimusi. Seega on asjakohane nõuda, et tolüülfluaniidi tuleks taimtoiduliste imetajate suhtes tehtud riskianalüüsi kinnitamiseks täiendavalt testida ning et selliseid uuringuid peaksid esitama teavitajad.

               (6)

               Enne toimeaine I lisasse kandmist tuleks ette näha piisav ajavahemik, et liikmesriigid ja huvitatud pooled saaksid valmistuda toimeainete lisamisest tulenevate uute tingimuste täitmiseks.

               (7)

               Ilma et see piiraks direktiiviga 91/414/EMÜ määratletud kohustusi, mis kaasnevad toimeaine lisamisega I lisasse, tuleks pärast toimeaine loetelusse lisamist anda liikmesriikidele kuus kuud tolüülfluaniidi sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13, sätestatud nõuete ja I lisas sätestatud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiivis 91/414/EMÜ kehtestatud ühtsete tingimustega.

               (8)

               Komisjoni määruse (EMÜ) nr 3600/92 (5) raames hinnatud toimeainete direktiivi 91/414/EMÜ I lisasse kandmisel saadud kogemused on näidanud, et kehtivate kasutuslubade valdajate kohustused seoses andmetele juurdepääsuga võivad tekitada tõlgendamisraskusi. Edaspidiste raskuste vältimiseks on vaja täpsustada liikmesriikide kohustusi, eelkõige kohustust kontrollida, kas loa valdaja võimaldab juurdepääsu toimikule, mis vastab kõnealuse direktiivi II lisa nõuetele. Täpsustamine ei too siiski liikmesriikidele ega lubade valdajatele kaasa uusi kohustusi võrreldes I lisa muutmiseks seni vastu võetud direktiividega.

               (9)

               Seepärast on asjakohane direktiivi 91/414/EMÜ vastavalt muuta.

               (10)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. märtsiks 2007. Nad edastavad kõnealuste õigus- ja haldusnormide tekstid ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. aprillist 2007.
   Kui liikmesriigid võtavad need normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Vastavalt direktiivile 91/414/EMÜ muudavad või tühistavad liikmesriigid vajaduse korral 31. märtsiks 2007 toimeainet tolüülfluaniidi sisaldavate taimekaitsevahendite olemasolevad load.
   Eelkõige kontrollivad nad nimetatud tähtpäevaks, kas kõnealuse direktiivi I lisas tolüülfluaniidi suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning kas loa valdajal on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga sellise lubatud taimekaitsevahendi puhul, mis sisaldab tolüülfluaniidi ainsa toimeainena või ühena mitmest toimeainest, mis kõik on hiljemalt 30. septembriks 2006 kantud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisas tolüülfluaniidi käsitleva kande B osa. Selle hindamise põhjal määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e kehtestatud tingimustele.
   Pärast kõnealust kindlaksmääramist liikmesriigid:

               a)

               muudavad vajaduse korral luba või tühistavad selle hiljemalt 30. septembriks 2010, kui taimekaitsevahend sisaldab tolüülfluaniidi ainsa toimeainena, või

               b)

               kui vahend sisaldab tolüülfluaniidi ühena mitmest toimeainest, muudavad vajaduse korral luba või tühistavad selle hiljemalt 30. septembriks 2010 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. oktoobril 2006.
   Artikkel 5
   Käesolev direktiiv on adresseeritud liikmesriikidele.

      Brüssel, 17. jaanuar 2006

            Komisjoni nimel

            komisjoni liige

         Markos KYPRIANOU

      (1)  EÜT L 230, 19.8.1991, lk 1. Direktiivi on viimati muudetud Euroopa Parlamendi ja nõukogu määrusega (EÜ) nr 396/2005 (ELT L 70, 16.3.2005, lk 1).

      (2)  EÜT L 55, 29.2.2000, lk 25. Määrust on viimati muudetud määrusega (EÜ) nr 1044/2003 (ELT L 151, 19.6.2003, lk 32).

      (3)  EÜT L 98, 7.4.2001, lk 6.

      (4)  EFSA teaduslik aruanne (2005) 29, 1–76, kokkuvõte samaväärsest tolüülfluaniidi käsitlevast ülevaatest (lõplikult vormistatud 14. märtsil 2005).

      (5)  EÜT L 366, 15.12.1992, lk 10. Määrust on viimati muudetud määrusega (EÜ) nr 2266/2000 (EÜT L 259, 13.10.2000, lk 27).

      LISA

         Direktiivi 91/414/EMÜ I lisa tabeli lõppu lisatakse järgmine kanne

                     Nr

                     Üldnimetus, tunnuskoodid

                     IUPACi nimetus

                     Puhtus (1)

                     Jõustumine

                     Lisamise aegumine

                     Erisätted

                     “Tolüülfluaniid
                     CASi nr 731-27-1
                     CIPACi nr 275

                        N-diklorofluorometüültio-N',N'-dimetüül-N-p-tolüülsulfamiid

                     960 g/kg

                     1. oktoober 2006

                     30. september 2016

                     A   OSA
                     Lubatakse kasutada üksnes fungitsiidina.
                     B   OSA
                     VI lisa ühtsete põhimõtete rakendamisel võetakse arvesse tolüülfluaniidi kohta alalises toiduahela ja loomatervishoiu komitees 23. septembril 2005 koostatud lõpliku aruande järeldusi, eelkõige aruande I ja II lisa.
                     Selles üldhinnangus peavad liikmesriigid:

                                 —

                                 pöörama erilist tähelepanu taimtoiduliste imetajate, veeorganismide ja muude kui sihtrühma lülijalgsete (v.a mesilased) kaitsele; vajaduse korral peaksid loa väljaandmise tingimused sisaldama riskitõrjemeetmeid,

                                 —

                                 pöörama erilist tähelepanu jääkidele toidus ja hindama tarbijate kokkupuudet toidu kaudu.

                           Asjaomased liikmesriigid taotlevad edasiste uuringute tegemist, et kinnitada taimtoiduliste imetajate suhtes tehtud riskianalüüsi (pikaajaline risk). Nad tagavad, et teatajad, kelle taotlusel tolüülfluaniid lisati kõnealusesse lisasse, esitavad komisjonile sellised uuringud kahe aasta jooksul käesoleva direktiivi jõustumisest.”

         (1)  Lisaandmed toimeaine identifitseerimiseks ja määratlemiseks on esitatud läbivaatamisaruandes.


title: Komisjoni direktiiv 2009/160/EL, 17. detsember 2009 , millega muudetakse nõukogu direktiivi 91/414/EMÜ, et lisada toimeainete hulka 2-fenüülfenool (EMPs kohaldatav tekst)

text:
               19.12.2009

               ET

               Euroopa Liidu Teataja

               L 338/83

      KOMISJONI DIREKTIIV 2009/160/EL,
   17. detsember 2009,
   millega muudetakse nõukogu direktiivi 91/414/EMÜ, et lisada toimeainete hulka 2-fenüülfenool
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 1112/2002 (2) ja (EÜ) nr 2229/2004 (3) on sätestatud direktiivi 91/414/EMÜ artikli 8 lõikes 2 osutatud tööprogrammi neljanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. 2-fenüülfenool kuulub nimetatud loetelusse.

               (2)

               2-fenüülfenooli mõju inimeste tervisele ja keskkonnale on juba hinnatud vastavalt määruse (EÜ) nr 1112/2002 ja määruse (EÜ) nr 2229/2004 sätetele mitmete teataja kavandatud kasutusalade puhul. Kõnealuste määrustega on määratud ka referentliikmesriigid, kes peavad esitama asjaomased hindamisaruanded ja soovitused Euroopa Toiduohutusametile (EFSA) vastavalt määruse (EÜ) nr 2229/2004 artiklile 22. 2-fenüülfenooli puhul oli referentliikmesriik Hispaania ja kogu asjaomane teave esitati 11. veebruaril 2008.

               (3)

               Liikmesriigid ja Euroopa Toiduohutusamet esitasid hindamisaruande kohta vastastikused eksperdihinnangud ning aruanne esitati komisjonile 19. detsembril 2008. aastal Euroopa Toiduohutusameti teadusliku aruandena 2-fenüülfenooli kohta (4). Liikmesriigid ja komisjon vaatasid selle aruande läbi toiduahela ja loomatervishoiu alalises komitees ning see vormistati 27. novembril 2009 komisjoni läbivaatamisaruandena 2-fenüülfenooli kohta.

               (4)

               Mitme uuringu käigus on ilmnenud, et 2-fenüülfenooli sisaldavaid taimekaitsevahendeid võib lugeda üldiselt vastavateks direktiivi 91/414/EMÜ artikli 5 lõike 1 punktides a ja b sätestatud nõuetele, eriti kasutusviiside puhul, mida on uuritud ja mille kohta on esitatud üksikasjalikud andmed komisjoni läbivaatamisaruandes. Seega on asjakohane lisada 2-fenüülfenool I lisasse, et tagada kõigis liikmesriikides asjaomast toimeainet sisaldavate taimekaitsevahendite kasutuslubade väljaandmine nimetatud direktiiviga ettenähtud korras.

               (5)

               Ilma et see piiraks eelnevat järeldust, on asjakohane koguda lisateavet teatavate küsimuste kohta. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Seega on asjakohane nõuda teatajalt lisateabe esitamist töötajate või tarbijate naha võimalike pigmentatsioonimuutuste kohta, mis võivad tekkida kokkupuutumisel tsitrusviljade koorel oleva ainevahetussaaduse 2-fenüülhüdrokinooniga (PHQ). Lisaks peaks teataja esitama lisateavet, mis kinnitab, et jääkidega tehtud katsete puhul kasutatud analüütiline meetod näitab 2-fenüülfenooli, 2-fenüülhüdrokinooni ja nende konjugaatide jääkide määra õigesti.

               (6)

               Toimeaine I lisasse kandmisele peaks eelnema piisav ajavahemik, mille jooksul liikmesriigid ja huvitatud isikud jõuaksid aine loetellu lisamisest tulenevate uute nõuete täitmiseks valmistuda. Kuna 2-fenüülfenooli sisaldavatele taimekaitsevahenditele direktiivi 91/414/EMÜ artikli 8 lõike 2 esimese lõigu kohaselt antud load kaotavad kehtivuse hiljemalt 31. detsembril 2009, peaks käesolev direktiiv jõustuma hiljemalt 1. jaanuaril 2010, et ära hoida lüngad taimekaitsevahendeid käsitlevas seadustikus.

               (7)

               Kuni kehtestatakse jääkide piirnormid kooskõlas Euroopa Parlamendi ja nõukogu 23. veebruari 2005. aasta määrusega (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (5) kohaldatakse 2-fenüülfenooli suhtes Euroopa Parlamendi ja nõukogu 20. veebruari 1995. aasta direktiivi 95/2/EÜ toiduainetes kasutatavate lisaainete (välja arvatud värv- ja magusainete) kohta (6). Seega on selguse huvides ja kattumise ärahoidmiseks vaja, et käesoleva direktiivi kohaldamiskuupäevaga sama kuupäev oleks võimalik kehtestada määruse (EÜ) nr 396/2005 kohaselt sätestatud 2-fenüülfenooli jääkide piirnormide kohaldamise kuupäevaks.

               (8)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetelusse kandmist anda liikmesriikidele piisavalt aega 2-fenüülfenooli sisaldavate taimekaitsevahendite kehtivate lubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud tingimuste täitmine. Liikmesriigid peaksid vastavalt vajadusele olemasolevaid lube muutma, need asendama või tühistama direktiivi 91/414/EMÜ sätete kohaselt. Erandina nimetatud tähtajast tuleks ette näha pikem ajavahemik iga taimekaitsevahendi iga kavandatava kasutusviisi täieliku, III lisa nõuetele vastava toimiku esitamiseks ja hindamiseks direktiivis 91/414/EMÜ sätestatud ühtsete põhimõtete alusel.

               (9)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmise varasem kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, et loa omanik on näidanud, et tal on juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loaomanikele kaasa uusi kohustusi võrreldes I lisa muutmiseks seni vastu võetud direktiividega.

               (10)

               Seega on asjakohane direktiivi 91/414/EMÜ vastavalt muuta.

               (11)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. detsembriks 2010. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid sätteid alates 1. jaanuarist 2011.
   Kui liikmesriigid võtavad need õigus- ja haldusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Liikmesriigid muudavad või tühistavad vajaduse korral direktiivi 91/414/EMÜ kohaselt toimeainena 2-fenüülfenooli sisaldavate taimekaitsevahendite praegused load 31. detsembriks 2010.
   Eelkõige kontrollivad nad nimetatud tähtpäevaks, kas kõnealuse direktiivi I lisas 2-fenüülfenooli suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning kas lubade omanikel on kõnealuse direktiivi artikli 13 tingimuste kohaselt olemas II lisa nõuetele vastav toimik või juurdepääs sellele.
   2.   Erandina lõikest 1 teevad liikmesriigid iga lubatud taimekaitsevahendi puhul, mis sisaldab 2-fenüülfenooli ainsa toimeainena või ühena mitmest toimeainest, mis kõik on hiljemalt 31. detsembriks 2009 lisatud direktiivi 91/414/EMÜ I lisa loetelusse, toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisa 2-fenüülfenooli käsitleva kande B osa. Sellest hinnangust lähtuvalt otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast seda toimivad liikmesriigid järgmiselt:

               a)

               muudavad vajadusel luba või tühistavad selle hiljemalt 31. detsembriks 2014, juhul kui taimekaitsevahend sisaldab 2-fenüülfenooli ainsa toimeainena, või

               b)

               kui vahend sisaldab 2-fenüülfenooli ühena mitmest toimeainest, muudavad vajaduse korral luba või tühistavad selle hiljemalt 31. detsembriks 2014 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. jaanuaril 2010.
   Artikkel 5
   Käesolev direktiiv on adresseeritud liikmesriikidele.

      Brüssel, 17. detsember 2009.

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 168, 27.6.2002, lk 14.

      (3)  ELT L 379, 24.12.2004, lk 13.

      (4)  EFSA Scientific Report(2008) 217, Conclusion regarding the peer review of the pesticide risk assessment of the active substance 2-phenylphenol (valminud 19. detsembril 2008).

      (5)  ELT L 70, 16.3.2005, lk 1.

      (6)  EÜT L 61, 18.3.1995, lk 1.

      (7)  EÜT L 366, 15.12.1992, lk 10.

      LISA
      Direktiivi 91/414/EMÜ I lisas oleva tabeli lõppu lisatakse järgmised kanded:

                     Nr

                     Üldnimetus, tunnuskood

                     IUPACi nimetus

                     Puhtus (1)

                     Jõustumine

                     Lisamise aegumine

                     Erisätted

                     „305

                     2-fenüülfenool (ja selle soolad, nt naatriumsool)
                     CASi nr 90–43-7
                     CIPACi nr 246

                        Bifenüül-2-ool

                     ≥ 998 g/kg

                     1. jaanuar 2010

                     31. detsember 2019

                     A   OSA
                     Lubatakse kasutada üksnes koristamisjärgse fungitsiidina suletud piserdusseadmes (drench chamber) sisetingimustes.
                     B   OSA
                     VI lisa ühtsete põhimõtete rakendamisel võetakse arvesse 27. novembril 2009 toiduahela ja loomatervishoiu alalises komitees 2-fenüülfenooli kohta koostatud läbivaatamisaruande järeldusi, eelkõige selle I ja II lisa.
                     Kõnealuses üldises hindamises peavad liikmesriigid pöörama erilist tähelepanu sellele, et nad võtavad pärast töötlemist järgi jääva jäätmelahuse, sealhulgas piserdussüsteemi puhastusvee käsitlemisel kasutusele asjakohased jäätmekäitlustavad. Liikmesriigid, kes lubavad reovee juhtimist kanalisatsioonisüsteemi, peavad tegema kohaliku riskihindamise.
                     Asjaomased liikmesriigid tagavad, et teataja esitab komisjonile lisateabe töötajate või tarbijate naha võimalike pigmentatsioonimuutuste kohta, mis võivad tekkida kokkupuutumisel tsitrusviljade koorel oleva ainevahetussaaduse 2-fenüülhüdrokinooniga.
                     Nad tagavad, et teavitaja esitab sellise teabe komisjonile 31. detsembriks 2011.
                     Asjaomased liikmesriigid tagavad, et teataja esitab komisjonile lisateavet, mis kinnitab, et jääkidega tehtud katsete puhul kasutatud analüütiline meetod näitab 2-fenüülfenooli, 2-fenüülhüdrokinooni ja nende konjugaatide jääkide määra õigesti.
                     Nad tagavad, et teavitaja esitab sellise teabe komisjonile 31. detsembriks 2011.”

         (1)  Täiendavad andmed toimeaine ja selle näitajate kohta on esitatud läbivaatamisaruandes.


title: Euroopa Parlamendi ja nõukogu direktiiv 96/56/EÜ, 3. september 1996, millega muudetakse direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta

text:
Tähtis õiguslik teade

|

31996L0056

Euroopa Liidu Teataja L 236 , 18/09/1996 Lk 0035 - 0035

		Euroopa Parlamendi ja nõukogu direktiiv 96/56/EÜ,3. september 1996,millega muudetakse direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohtaEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 100a,võttes arvesse komisjoni ettepanekut, [1]võttes arvesse majandus- ja sotsiaalkomitee arvamust, [2]toimides asutamislepingu artiklis 189b sätestatud korras [3]ning arvestades, et:nõukogu 27. juuni 1967. aasta direktiivi 67/548/EMÜ (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta) [4] teatavates sätetes esineb lühend "EMÜ";Euroopa Liidu lepingu artikliga G asendati mõiste "Euroopa Majandusühendus" mõistega "Euroopa Ühendus"; seepärast tuleks eespool nimetatud sätetes asendada lühend "EMÜ" lühendiga "EÜ";kuid ettevõtjatel on tavaliselt suured märgistuste varud; teatavaid ohtlikke aineid, mis on tähistatud kehtiva märgistusega ja millel on lühend "EMÜ", võidakse enne turustamist ladustada tootmiskohtades suhteliselt pikka aega; selline lühendi muutmine võib põhjustada ettevõtjatele lisakulusid; seepärast tuleks määrata mõistlik ajavahemik, mille jooksul saab siiski turustada ohtlikke aineid, mille märgistusel on EMÜ number ja sõnad "EMÜ märgistus";direktiivi 67/548/EMÜ tuleks vastavalt muuta,ON VASTU VÕTNUD KÄESOLEVA DIREKTIIVI:Artikkel 1Direktiivi 67/548/EMÜ muudetakse järgmiselt:a) käesolevaga asendatakse artikli 21 lõikes 2 mõiste "EMÜ number" mõistega "EÜ number";b) käesolevaga asendatakse artikli 23 lõike 2 punktis f mõiste "EMÜ number" mõistega "EÜ number" ja mõiste "EMÜ märgistus" mõistega "EÜ märgistus".Liikmesriigid lubavad siiski kuni 31. detsembrini 2000 turustada selliseid aineid, mille märgistusel on EMÜ number ja sõnad "EMÜ märgistus".Artikkel 2Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. juuniks 1998. Nad teatavad sellest viivitamata komisjonile.Kui liikmesriigid need meetmed vastu võtavad, lisavad nad nendesse meetmetesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 3Käesolev direktiiv jõustub kolmandal päeval pärast selle avaldamist Euroopa Ühenduste Teatajas.Artikkel 4Käesolev direktiiv on adresseeritud liikmesriikidele.Brüssel, 3. september 1996Euroopa Parlamendi nimelpresidentK. HänschNõukogu nimeleesistujaI. Yates[1] EÜT C 73, 13.3.1996, lk 20.[2] 28. veebruaril 1996 esitatud arvamus (EÜT C 153, 28.5.1996, lk 1).[3] Euroopa Parlamendi 13. veebruari 1996. aasta arvamus (EÜT C 65, 4.3.1996, lk 26), nõukogu 4. märtsi 1996. aasta ühine seisukoht (EÜT C 134, 6.5.1996, lk 9) ja Euroopa Parlamendi 22. mai 1996. aasta otsus (EÜT C 166, 10.6.1996, lk 60).[4] EÜT L 196, 16.8.1967, lk 1. Direktiivi on viimati muudetud direktiiviga 94/69/EÜ (EÜT L 381, 31.12.1994, lk 1) ja 1994. aasta ühinemisaktiga.--------------------------------------------------